text:
IPirates inikeze uBenni inkontileka entsha
2012-10-31 10:10
Johannesburg - IKickOff.com iveze ukuthi i-Orlando Pirates isiqalise izingxoxo zenkontileka entsha noBenni McCarthy.
Inkontileka kaMcCarthy izophela ngoJuni ngonyaka ozayo, kodwa nakuba ethole ukulima muva nje, iqembu lakhe lizimisele ngokumgcina.
Ngokusho kosondelene neqembu kanye nalo mgadli, iPirates ifuna ngokuhamba kwesikhathi ukumfaka kwezokumaketha iqembu lo mdlali.
“UBenni uyakuthakasela ukuba kuPirates,” kusho umthombo wethu.
"IPirates kukhona esikubeke etafuleni kanti wonke umuntu ujabule ngokubekiwe. Sekufana nento esiphothuliwe."
IPirates isilule inkontileka yomdlali wasemuva uHappy Jele kuze kube u-2015.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


c: text/html

text:
Babulawe badliwa eBrazil
2012-06-06 12:58
Pernambuso - Abantu base-Brazil abathathu sebebekwe icala lokubulala
abesifazane abathathu nokudla inyama yabo njengenxenye yokuhlanza imimoya yabo
kanye nokulawula isibalo sokukhula kwabantu, kusho amaphoyisa.
Amaphoyisa
ngoLwesibili avulele laba abathathu icala – okuyizithandani kanye nowesifazane.
Abasolwa kuthiwa babulala abesifazane abaneminyaka ephakathi kuka-17 no-31
ngo-2008 nango-2012 esifundeni sasePernambuso.
“Labasolwa bavumile ukuthi
bayidla inyama yalaba abashona,” kusho okhulumela amaphoyisa uPaulo Berenguer
kwabezindaba, oqhube ngokuthi kusaphenywa ukuthi labasolwa bayabandakanyeka
yini kwamanye amacala okubulala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).

robotstxt: allowed

filter: keep


text:
Uzithwele uKim Kardashian
2012-12-31 10:30
Atlantic City, New Jersey - Ubukeka sengathi usazokhula kakhulu umndeni wamaKardashian - lokhu kuza ngemuva kwesimemezelo esithi unontandakubukwa emndenini, uKim Kardashian uzithwele.
UKanye West nentombi yakhe uKim, balindele umntwana wabo wokuqala.
UKanye umemezele lezi zindaba ngeSonto ebusuku, etshela abantu abalinganiselwa ku-5 000, ebebehlangene e-Ovation Hall.
Kuvungame ibandla ngemuva kokumenyezelwa kwalezi zindaba.
UKourtney Kardashian noKris Jenner nabo baphinde baqinisekisa lezi zindaba ngokubhala ku-Twitter.
UKanye utshele izihambeli ukuthi azibungaze u"mama wengane yakhe" ethi okwenzekile kuyingqophamlando empilweni yakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Channel24


text:
Kuhlongozwa okunye ukunyuka kukaphethiloli
2012-09-17 14:01
Johannesburg - Izibalo zakamuva zeCentral Energy Fund zikhombisa ukuthi uphethiloli ungase unyuke ngo-37c ilitha ngayinye, udizili wona unyuke ngo-49c ilitha ngenyanga ezayo, kubika iSowetan.
Ngaphandle uma irandi lidlondlobala uma liqhathaniswa ne-dollar, noma amanani kawoyela ongahluziwe ehla, uma uphethiloli unyuka uzobiza imali ongakaze ubize yona ngaphambilini bese ulimaza abantu, ikakhulukazi abagibeli.
Uphethiloli unyuke ngo-83c ilitha emasontweni amabili edlule.
Akubona nje kuphela abagibeli lokhu okuzwela kakhulu kubona. Nabantu nje bonkana abangabathengi kuzozwela kubona ngoba izimpahla nazo zizonyuka.
Ukunyuka kwamanani okudla kwaba ngu-5.3% ezibalweni zangoJulayi, kodwa uma abakwa-Stats SA sebekhipha izibalo zabo zika-Agasti ngoLwesithathu zizobe sezicacisa kahle ngoba zizobe sezihlanganisa nokunyuka kukaphethiloli okwenzeke ngaleyo nyanga.
- Landela
IzindabaNews24 kuTwitter
- “Like”
ikhasi lethu kuFacebook ukuze uthole izindaba ngolimi lwakho
- News24


text:
Kuboshwe abashaye iphoyisa libalamula
2013-02-14 08:13
Klerksdorp – Kuboshwe amadoda amabili ngokushaya iphoyisa eKlerksdorp, nokuphethe ngokuthi likhishwe iso, kusho amaphoyisa aseNorth West.
UBrigadier Thulani Ngubane uthe la madoda aboshwe ngesikhathi kugaselwa emakubo eKanana.
Iphoyisa leli, liyilungu loKlebe, belihamba ngemoto yomsebenzi ngesikhathi libona amadoda amabili elwa ngoLwesine.
Lithe liyalamula, amadoda ajikela lona alishaya ngezagila.
Bathathe amaselula ephoyisa, iketela, inkomishi, imali nebhulukwe ngaphambi kokubaleka ngemoto yohlobo lweFord XR3 ebomvu.
“Iphoyisa libe seliya ekhaya liyothatha izingubo lase liya eLife Anncron Clinic,” kusho uNgubane.
Iso lalo belilimele kabi kwadingeka ukuthi likhishwe.
Abasolwa bazovela eNkantolo yeMantshi yaseKlerksdorp ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siqalile ukushuba isimo kowemigomo ye-ANCComment on this story
MDU NCALANE
Ebika eseGallagher Estate
KUQALILE ukushuba kwesimo nokwehlukana ngemibono kwezithunywa ezihambele ingqungquthela yesine kazwelonke yemigomo ye-African National Congress eGallagher Estate, izolo emini ngesikhathi ezinye zazo zasesifundazweni iNorth West zishwiba izandla zoshintsho ebuholini nezaKwaZulu-Natal ziphakamisa iminwe emibili ewuphawu lokuthatha ihlandla lesibili kukamengameli Jacob Zuma.
Nezingoma ebeziculwa izolo emagcekeni alapho bekukhona le ngqungquthela bese zehlukene. Lokhu kukhomba indlela ezoba wumdonsiswano ebheke eMangaung, eFree State, ngoDisemba lapho kuyobhabhadiswa khona le migomo ekade idingidwa kuleli sonto.
Phezu kokuba abezindaba bebengavunyelwe ukusondela eduze kwehholo kodwa ukuquzana bekubonakala ngaphandle kanti nezingoma ubuzizwa ukude.
IPhini likamengameli kaKhongolose, uMnuz Kgalema Motlanthe, uzithele phakathi kwabebecula bekhombisa ukumeseka kwanzima nokubakhuza, ngesikhathi abaholi bakaKhongolose behamba bebuka imibukiso ekleliswe emahholo ehlukene kudedangendlale wendawo okwenzelwa kuyo izingqungquthela eGallagher.
Kulindeleke ukuba namuhla isongwe le ngqungquthela ngenkulumo ezokwethulwa nguZuma, emuva kokubika kwekomidi elididiyela izisombululo elenganyelwe nguMnuz Jeff Radebe (osesithombeni).
Emuva kwalokhu lezi ziphakamiso ziyobhabhadiswa yingqungquthela kazwelonke eMangaung ngoDisemba nokuyilapho uKhongolose uyobe esefaka abanye abaholi abasha abazokwenza le migomo isebenze ngokushesha noma banike ithuba lesibili uZuma nethimba lakhe ukuba ayiqhube.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uhlelo lokubhalisa abantu kanye lokukhangela ukuthi amagama abo akhona na kuluhlu lwabalelungelo lokuvota oluqale ngoMvulo lulengxaki ezithile luqhubekele phambili langekhefu lokunanza izisebenzi ele May Day ngolweSithathu abantu kodwa bebalutshwana abathathe ithuba lekhefu lokuyabhalisa.
Inengi, ikakhulu emaphandleni lithi kalenelisanga ukuya endaweni ezikhethwe ukuqhutshelwa khona loluhlelo lweMobile Registration ngoba bengazi lutho vele ngalo.
Isikhulumeli secele leMDC elikhokhelwa nguMnu. Welshman Ncube, uMnu. Nhlanhla Dube, uchasisela uChris Gande weStudio 7 okunengi ngaloluhlelo.
Ingxoxo loMnu.Nhlanhla Dube


text:
Kushone ingane engozini yomgwaqo
2013-01-03 07:46
Johannesburg - Umfanyana oneminyaka emibili ubudala ushonile kwalima abanye abantu abane, abahlanganisa nezingane ezimbili.
Lokhu kwenzeke ngesikhathi kwehla ingozi yomgwaqo, imoto ishayisa isihlahla ngaseReitz, eFree State, kusho abahambisa usizo oluphuthumayo.
Ingane ishonele endaweni yesehlakalo emgwaqeni ongu-R26, kusho okhulumela abakwaNetcare 911 uSanti Steinmann.
"Owesifazane obandakanyeke engozini ulimale kambi kwathi abanye bathola ukulimala okungatheni."
Abalimele banyangwe endaweni yesehlakalo ngaphambi kokuthi bathuthelwe esibhedlela.
– Landela IzindabaNews24 kuTwitter (@IzindabaNews24).


text:
Wacebeni amaphoyisa afuna ukugwazelwa - IPID
2013-01-15 12:04
Johannesburg - Kunxuswa ukuthi bangathuli abashayeli uma amaphoyisa ebafuna amantshontsho, kusho i-Independent Police Investigative
Directorate (Ipid) ngoLwesibili.
"Uma benezikhalazo kumele beze nobufakazi bese siyawalandela lawo macala," kusho okhulumela i-Ipid uMoses Dlamini.
UDlamini uthe abashayeli kumele babike ngale nkohlakalo ngisho noma yenzeka ngo-2011, kodwa lokho akusho ukuthi kumele amaphoyisa aqanjelwe amanga.
Khonamanjalo, kwashona iphoyisa ngesikhathi umshayeli eshaya imoto izula ngesikhathi amanye eyisesha ebheka izidakamizwa kuRivonia
Road eSandown, ngoLwesine ekuseni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 3 kuphahlazeka indiza
2012-12-11 10:30
Rockford - Izikhulu eMelika zithi kushone abantu abathathu ngesikhathi kuphahlazeka indiza yabezempilo enhla ne-Illinois.
AbakwaFederal Aviation Administration bathi indiza iphahlazeke ngoMsombuluko ebusuku, ngesikhathi isuka eRockford, ngasemgceleni iWisconsin, iya esibhedlela eMendota.
Indiza ngeyasesibhedlela iRockford Memorial
Hospital, okhulumla isibhedlela uLaura Maher uthe abashonile ngabasebenzi basesibhedlela, uthe asikho isiguli ebesiphakathi ebhanoyini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Owesifazane ubulale isoka
2012-12-27 14:31
Johannensburg - Owesifazane usolwa ngokubhokoda ngommese abulale isoka lakhe, 39, e-Addo, kusho amaphoyisa ase-Eastern Cape ngoLwesine.
UWarrant Officer Marianette Olivier uthe lo wesifazane usolwa ngokugwaza isoka lakhe ngoKhisimusi ngemuva kwengxabano eNomathamsanqa.
U-Olivier uthi abangani babe sebebalamula isoka lahamba, kuthiwa libe selibuya nomphini wempiki.
Owesifazane ube esemgwaza waphelela endaweni yesehlakalo.
Ube esekhalelwa ngamasonto kaSigonyela kanti kulindeleke avele eNkantolo yeMantshi yaseKirkwood ngecala lokubulala.
- Landela
IzindabaNews24 kuTwitter
- SAPA


text:
Uthukuthele uNeeskens
2012-11-22 12:03
Johannesburg - Umqeqeshi weMamelodi Sundowns uJohan Neeskens uthukuthele uthelwa ngamanzi, uthi ibhola lidlalwa ngabadlali, futhi yibo ekumele basebenzele ukuvika izembe.
Umqeqeshi usho kanjena njengoba iqembu lakhe lilokhu liqhubeke njalo nokungalethi imiphumela ethokozisayo, kulandela ukudlala ngokulingana namaZulu ngoLwesithathu ebusuku.
Umdlalo wamaBrazilians noSuthu uphele ngo 1-1, UNeeskens uthi sekuyisikhathi sokuthi abadlali bafake umfutho bakhombise ukuzimisela.
“Ngebhadi sidlale ngokulingana namaZulu, akumele lokhu kube yizindaba ezinhle. Abadlalil kumele kusukela manje badlalele ukufa nokuphila," kusho lo mqeqeshi odabuka eDutch.
“Sidlale imidlalo eminingi futhi baningi abadlali abalimele. Kumele kubhekisiswe kuqala abadlali bese ngibona ukuthi ngobani abazothola ijezi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Isidumo kubulawa izelamani ethaveniComment on this story
LUNGI LANGA
KUSHONE izelamani ngesikhathi amadoda angaziwa egasela endaweni yokucima ukoma abantu bezijabulisa eShongweni Dam ngaphandle kwaseMariannhill bavulela ngenhlamvu ngoMgqibelo entathakusa.
Umndeni wakwaZungu nomphakathi walapha basakhungathekile ngokubu-lawa kukaMnuz Mbhekiseni Zungu nomfowabo uMlungisi Zungu (30) kule thaveni eyaziwa ngokuthi kuseMgodini. Izidumbu zabo zitholwe zimanxebanxeba umzimba wonke uMlungisi enamanxeba amane, uMbhekiseni enayisithupha. Abanye abantu abebephuza kule ndawo badubulekile kodwa basinda baphuthunyiswa esibhedlela lapho belashelwa khona.
Unina walezi zinsizwa uNkk Qondeni Zungu (57) uthe namanje abakaqondi ukuthi yini eholele ekubula-weni kwamadodana akhe.
UNkk Zungu uthe uvuswe ukushaywa uvalo ekuseni ngehora lesine emuva kokuzwa ukuqhuma kwesibhamu izikhawu eziningi.
“Ngezwa kuqhuma isibhamu ngavuka ngaya khona ngoba akukude nami ngangazi ukuthi abafana bami bahleli khona ngoba yindawo abajwayele ukuhlala kuyona,” kusho uNkk Zungu obebukeka esadidekile.
Uthe kuze kube manje bonke abantu ababuzayo ngokwenzeka abaqhamuki nendaba ecacile wonke umuntu uvele athi akazi.
UNkk Zungu obekakwe amalungu omndeni uthi kusolakala ukuthi abantu ababulale izingane zakhe ngabasendaweni ngoba namaphoyisa afunela eduze.
Lesi sigameko sivule amanxeba kulo mndeni njengoba ngo-Ephreli kugwazwe kwabulawa elinye ilungu lawo uMnuz Mondli Zungu kuyona le ndawo yokucima ukoma.
Amalungu omndeni athe inkinga kungaba yile ndawo yokucima ukoma ngoba selokhu yavulwa ngo 2010 sekulimale abantu abaningi kuyona kwaphuma nezidumbu.
Elinye ilungu lomphakathi ebelizokhalisa umndeni wakwaZungu lithi le thaveni iyinkinga ngoba ivula ubusuku bonke kuze kuse kuphuzwa bese kuzwakala sekuthiwa kukhona abalimele.
Basole nokusetshenziswa kwezinye izidakamizwa ezifana newunga njengoba kukhona abantu abaningi abatholakala befile. Kulinde-leke ukuthi lezi zelamani zifihlwe ngempelasonto.
Okhulumela amaphoyisa KwaZulu-Natal uCaptain Thulani Zwane uthe amaphoyisa aphenya amacala amabili okubulala nokuzama ukubulala kodwa akekho osaboshiwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngiyaziqhenya ngeBafana - Igesund
2013-01-28 07:32
Durban - USiyabonga Sangweni ufake igoli lesibili lokulinganisa leBafana Bafana sekusele amanenjane umdlalo uphele kowe-Africa Cup of Nations ngesikhathi idlala neMorocco ngo 2-2.
"Bekunzima kakhulu," kusho umqeqeshi weBafana uGordon Igesund.
"Senze ekusibekelwe kona, safeza isethembiso sokuqala. Sizoke sithi ukuphumula kancane ngemuva kwalokho sibheke umdlalo olandelayo.
"Ngiyaziqhenya kakhulu ngeqembu. INingizimu Afrika yonkana nayo ijabule."
U-Issam El Adoua ufake igoli lokuqala leMorocco ngomzuzu ka-10 umdlao uqalile, ngaphambi kokuthi uMay Mahlangu abuyisele izinduku.
Amagoli esibili afakwe ngu-Abdelilah Hafidi noSangweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyaveva uLanga ngo-Number 4Comment on this story
CHARLES KHUZWAYO
SITHUKUTHELE sithelwa ngezibonkolo isihlabani somculo kamaskandi, uThokozani “Somnandi” Langa, kulandela ukuzwa izindaba zokuthi imbangi yaso uMtshengiseni “Ndidane” Gcwensa ucula ngoyise uNumber 4.
Le ngoma esihloko sithi Number 4 ikwi-albhamu yakhe uMtshengiseni entsha ethi Amangqim’ngqimu ekhishwe izolo eGoli kodwa ezoqala ukutholakala KwaZulu-Natal namhlanje.
Yize uMtshengiseni ephika ukuthi ucula ngobaba kaSomnandi kodwa uSomnandi uyakugcizelela ukuthi nguyise kuphela uNumber 4.
“Akekho omunye uNumber 4 engake ngezwa ngaye ngaphandle kukababa. Uma kuwukuthi ukucula ngobaba kuzomsiza uMtshengiseni ekuxosheni ikati eziko, kulungile kodwa yimbi le nto ayenzayo. Akuculwa ngomuntu engasekho. Okubuhlungu ubaba wayengaculi. Akasathintanga mina kuphela ngokucula ngobaba kodwa usethinte abantu abaningi okungabafowabo, izingane zakhe nezihlobo zakhe,” kusho uSomnandi.
Echaza ngale ngoma uMtshengiseni uthe yena akaqondise kumuntu kodwa uzicikozela ngolimi ngale namba.
“Ngithi mina nginenkinga ngale namba ewu-4. Kuthiwa ekhaya ngaqala ukugula nginezinyanga ezine, ngaqala ukuhlakanipha ngineminyaka emine, kuma-Satma Awards ngo-2008 ngaqokwa emikhakheni emine, ngithi ngidlala umshayina ngiphazanyiswe ngu-number 4, noma ngidlala amadayisi ngihlulwa ngu-number 4 kanti nakwi-lotto ngihlulwa ngu-number 4. Akukho lapho ngikhuluma khona ngobaba kaThokozani. Yena uma enenkinga ngendlela engicikoza ngayo, akavele akhohlwe ngoba uma ephika nami uzoze aphathwe yikhanda. Ngisho ngoba ngisazoqhubeka nokucikoza ngokunye,” kuchaza uMtshengiseni.
USomnandi noMtshengiseni kade bengamathe nolimi futhi baze baqopha izingoma ngokuhlanganyela ngesikhathi kusaphila uMgqumeni noBhekumuzi.
Ngaleso sikhathi uMtshengiseni wayengazwani noMgqumeni ekubeni uSomnandi wayengazwani noBhekumuzi.
Le ngxabano yalaba baculi yagcina idlule nemiphefumulo eminingi emahostela aseGoli.
Lo msindo waze wadanjiswa wukungenelela kowayengumphathi woKhozi FM uBhodloza Nzimande, nomsunguli wama-Satma Awards uDumisani Goba ngokuvala umculo walezi zihlabani emsakazweni nakulo mqhudelwano.
Kuze kube yimanje akucaci ukuthi yini eyaqhatha uSomnandi noMtshengiseni ngoba akekho ophumela obala ukuthi kwaba yini isisusa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngeke ngililahle ithemba - Baffour
2012-11-01 10:27
Johannesburg - Umdlali weMamelodi Sundowns u-Emmanuel Baffour uthe uzokulwela ukuthola indawo isikhathi esithe xaxa uma iqembu lakhe lidlala, kusho umbiko weKickOff.com.
Lo mdlali odabuka eGhana wasayina inkontileka yeminyaka emibili naleli qembu ngaphambi kokuqala kwesizini, wacacisa ukuthi uzoba nenselelo yokuthola ijezi.
UBaffour, 23, akalilahlile ithemba ngokuthi uzogcina esitholile isikhathi sokudlala.
"Ngijabule kuleli qembu, okusele kimina ukuthi ngizibonakalise, ngingafikeli ubala kwelinye izwe."
"Ithuba lami lokuqala leli ngidlala ngaphandle kweGhana futhi ngiyazi izinto zizohamba kahle," ephetha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuvela ubufakazi kwelaPistoriusComment on this story
INTATHELI YESOLEZWE
AMAPHOYISA aseziqhelelanisile nokuputshuka kombiko othinta icala lokubulala elibhekene nomgijimi u-Oscar Pistorius oveza isihluku okwabulawa ngaso intombi yakhe uReeva Steenkamp emzini walo mgijimi ngoLwesine ekuseni.
Izolo iphephandaba i-City Press liveze ukuthi endlini kaPistorius kwatholakala nenduku yokudlala ikhilikithi okusolwa ukuthi yasetshenziswa ukushaya ngaphambi kokuba uReeva abulawe ngokudutshulwa. Leli phephandaba lithi lithole lolu lwazi emuva kokuxoxisana nabantu “abasondelene” nophenyo lwamaphoyisa. Okunye okuvelayo ukuthi lo mgijimi wafonela uyise ekuseni ngoLwesine futhi linayo yonke imininingwane yengxoxo yabo. Ngesikhathi amaphoyisa efika emzini wakhe emuva kwesigameko kuthiwa anxusa ukuba uPistorius ahlolelwe izidakamizwa. Leli phephandaba lithi uReeva wayeshayeke kanzima ekhanda.
“Angazi ukuthi laba bantu bazithathaphi lezindaba,” kusho okhulumela amaphoyisa uLt. Col. Katlego Mogale izolo
Lo mgijimi ubekwe icala lokubulala okuhleliwe kanti uboshiwe. Kusasa uzofaka isicelo sebheyili enkantolo. Uphiko labesifazane be-ANC luthi kumele lo mgijimi anqatshelwe ibheyili.
Izolo abe-National Prosecuting Authority ngomlomo womkhulumeli wayo uMedupe Simasiku bathe kumele umthombo walolu daba udalulwe.
USimasiku uthi ngoLwesihlanu amaphoyisa akhipha idokodo elalingenabo bonke ubufakazi elabe lisaphenywa, ase etshela abe NPA ukuthi njengoba uphenyo lusaqhubeka kuningi abasazokuthola ngaphambi kokuba baqede ngedokodo.
I-City Press ithe amaphoyisa abheka zonke izinhlangothi ngalolu daba abheka nokuthi induku yekhilikithi eyatholwa emzini kaPistorius kungenzeka ukuthi yayisetshenziswa uReeva ukuzivikela. Kuvela nokuthi ngo 3.20am uPistorius wafonela uyise emcela ukuba aphuthume emzini wakhe. Kuthiwa ngesikhathi umndeni ufika uPistorius wayeqiqinge isidumbu sentombi yakhe. Eminye imibiko ithi uPistorius wafonela umngani wakhe wesifazane naye waphuthuma emzini wakhe khona ekuseni ngaphambi kokubizwa kwe- ambulensi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuxwayiswe abafundi ngezidakamizwaComment on this story
MHLENGI SHANGASE
UNGQONGQOSHE weMfundo KwaZulu-Natal, uMnuz Senzo Mchunu, usexwayise abafundi ukuthi bangabhemeli imaths insangu ngoba ngeke bayiphase bebanjwe yizidakamizwa.
UMchunu, obevakashele izikole eFolweni, eMbumbulu naseMlazi izolo, ngosuku lwesibili izikole zivuliwe, uthe uma isifundo usifeyila ungadakwe yilutho, ngeke usiphase uma usudle izidakamizwa.
Ubekhuluma nabafundi ababili baseSwelihle High abanikwe ithuba lokugcina lokufunda kulo nyaka ngenxa yokuhlushwa yinkinga yezidakamizwa.
“Yekani insangu namaphilisi ngoba ngeke nibhemele imaths insangu bese nicabanga ukuthi nizoyiphasa. Uma kuwukuthi uyifeyila ungabhemile, ngeke uyiphase noma usubhemile,” kweluleka uMchunu.
Uxwayise ngokuthi uma abafundi sebexoshwe esikoleni kuba nzima ukuphinda bathole izikhala zokufunda esifundazweni ngoba ngeke besemukelwa ndawo.
Uthe laba bafundi badinga usizo, wathi abazali “abangalahli” izingane zabo kothisha ngoba kwabona ayikho into abangayenza kuzona uma zihlula abazali.
Uxwayise nabafundi bamatric ukuthi abaqale manje bagxile ezifundweni zabo bangafundi uma sekuzophela unyaka sebebhala.
“Khohlwani yindaba yokuthi nilale nabafana, ukhumule nje uyingane yesikole ebusuku, ukhumulela umuntu.
“Bafana yekani izidakamizwa, fundani nithole imifundaze neziqu. Seningenza enikuthandayo ngemuva kwalokho.
“Ntombazane usungaba nenqwaba yezingane uma usube neziqu zakho ususebenza. Mfana usungabhema iwunga uze ufike eGoli uma uthanda kodwa uma ususebenza,” kusho uMchunu.
Uthe abafundi abagxile ezincwadini, bakhohlwe yithelevishini nabangani baze bababone ngemva kokuphothula izivivinyo zabo.
Ngesonto elizayo uthe kuzoba nengqungquthela okuzodingidwa kuyo izinto ezikhungethe abafundi okubalwa ukukhulelwa kwabafundi, izidakamizwa nokunye.
Uthe ugculisekile ngezinto azifice ezikoleni ngoba uthole ukuthi iningi lazo bekufundwa ngosuku lokuqala.
“Abaqondisi bezifunda bemiNyango kumele basilekelele batshele othishanhloko ukuthi kumele bathande izikole zabo. Ufika ezikoleni ezilawulwa othishanhloko bethu, ufike kungcolile kodwa uma uya kwezezinye izinhlanga ufike zihlanzekile,” kusho uMchunu.
Uthe bakhona othishanhloko abasabamba imiphumela yabafundi ngoba abazali bengakhokhile. Uthe kumele bakuyeke lokho ngoba yicala futhi ababaningi yidlanzana elisenza lo mkhuba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ubuye ngezinkani uZola
2011-09-23 10:51
Bonginkosi Dlamini
Johannesburg - Njengenhlalayenza, kuyaphithizela emzini kaZola kunephathi, kugcwele izimoto eziphambili ezipake ngaphandle endaweni ethulile, eMelville, eGoli.
Inkampani eqopha uhlelo lwakhe olusha, oluthi Rolling with Zola, ingimemaeukuba ngingene e-lounge yakulo muzi.
Izibani, amakhamera, bese kuthiwe, 'action...' bese eyaqala ukuqopha amakhamera, futhi uZola, ogama lakhe langempela nguBonginkosi Dlamini, ungena e-lounge ethokomele.
Ufake isikibha esiluhlaza nejini nezicathulo, yebo, nekepisi ukuphelelisa ukubukeka kwakhe.
UZola uqopha isigcawu sesithathu sohlelo lwakhe, oluzovezwa kancane ku-etv ngomhla ka-25 kuSepthemba ngo-18:30.
Uyaqaphela ukuthi yimi engizoxoxa naye futhi ubuso bakhe buyabuna... futhi akafihli.
"Kukanjani ethumele wena?" ebuza, ebhekisela esinqumweni somhleli sokuthumela mina ukuzoxoxa naye. "Uyazi ukuthi wena ukwazi ukungithonya kalula futhi ungangenza ngisho noma yini," ehleka.
"Kodwa hhayi namuhla," ecacisa. Esikhathini esingaphambilini uZola ubengazenzi izingxoxo kodwa namuhla, ngemva kwesikhathi eside, uvumile ukwamukela i- DRUM kwakhe.
– Le ndaba ungayithola yonke kwi-Drum.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Drum


text:
Kuvalwe ikolishi elingumbombayi eKZN
2012-03-22 12:02
Durban - UMnyango wezeMpilo esifundazweni saKwaZulu-Natal usunxuse abafundi ukuthi baqinisekise ukuthi amakolishi azimele ababhalisa kuwo asemthethweni, kubika abeNewswatch.
Lokhu kuza ngemuva kokuthi uMnyanqo uvale ikolishi elifundisa ubudokotela nobuhlengukazi, iNanda Collage of Wellness.
USimphiwe Zondo, ozibiza ngodokotela uvule leli kolishi, eliqeqesha abafundi abayinqwaba, abanye ababuya nakwezinye izifundazwe.
UMnyango uthi uZondo usenikwe incwadi emphoqayo ukuthi avale ikolishi.
UNgqongqoshe woMnyango uDkt Sbongiseni Dhlomo uthi abafundi kumele baqinisekise ukuthi bathola yonke imininingwane efanele ngekolishi, kuze bezogwema ukuqolwa ngosomathuba.
"Abafundi uma befuna ukungena emakolishi abacele ikolishi libanike imininingwano ngalo, bese beya eMnyangweni wezeMfundio baqinisekise ukuthi libhalisile," kusho uDhlomo.
"Ngiyadabuka ngezimali abazikhokhile ngoba angeke besazithola."
UZondo ubekhokhisa abafundi imali esukela ku-R3 500 umfundi ngamunye.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ibhungu lidlwengule owayeyintombi yalo
2012-12-26 09:02
Johannesburg - Kuboshwe ibhungu, 18, ngezinsolo zokudlwengula lowo owayeyintombi yalo eCeru ngaseButterworth, kusho amaphoyisa ase-Eastern Cape.
Okhulumela amaphoyisa uCaptain Jackson Manatha uthe lo mfana uthole owayeyintombi yakhe, 16, enodadewabo ngoMgqibelo.
Wabe esecela ukukhuluma naye kepha wanqaba.
Wabe esemhudulela endaweni eseduzane nesonto nalapho amnukubezela khona.
Umsolwa wabe eseboshwa ngeSonto ebusuku.
- Landela
IzindabaNews24 kuTwitter
- SAPA


text:
I-SABC ivale isikhangisi esingoZuma
2012-11-27 08:33
Johannesburg - Inhlangano esakazela umphakathi iSABC isivale isikhangisi sikafishi esiveza uMengameli Jacob Zuma nomndeni wakhe bedla isidlo sasebusuku, ngokombiko ngoLwesibili.
Lesi sikhangisi besizovezwa ngoMsombuluko ebusuku kuSABC kuze kube uFebhuwari, kodwa sahoxiswa sekusele amahora amabili nje vo ukuba siye emoyeni, kubika iThe Star.
Lesi sikhangisi sopopayi sitshengisa isithabathaba somuzi bese kuba nombhalo othi "Isidlo sasebusuku eNkandla".
Kube sekuvela owesifazane ohlezi etafuleni elide ngendlela exakile, eliphahlwe yizingane nabesifazane, asho ngesiZulu athi: "Oh Zuzulicious, sidla i-fish and chips yakaShabba namhlanje."
Kuthi kusenjalo lo mndeni uzitike ngalesi sidlo.
UZuma abe esephendula ethi: "Yidla shwamushwamu lami, there
is a lot of good food here. It's from the Fish and Chip Company. Nibaningi layikhaya, at only R25 even Pravin will approve
this."
UPaul Warner, nongumqondisi kwaMetropolitanRepublic Group, nokuyinkampani eyenze lesi sikhangisi, uthe utshelwe ukuthi lesi sikhangisi sizovalwa ngenxa yokuthi "sehlisa umengameli isithunzi".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindelwe isinqumo kwelikaPistorius
2013-02-22 14:03
Pretoria - Kulindeleke ukuthi iNkantolo yeMantshi yasePitoli ikhiphe isinqumo esicelweni sebheyili esiqhubekayo, nesifakwe ngumsubathi u-Oscar Pistorius obhekene necala lokubulala intombi yakhe.
IMantshi uDesmond Nair udlulise icala wathi uzokhipha isinqumo uma kubuywa ekhefini ngo-14:30, umsolwa ubhekene necala lokubulala unobuhle abethandana naye uReeva Steenkamp.
Abameli bakaPistorius babhekane nobunzima beqophisana nabashushisi abaphikisa ibheyili, akaze azikhulumele uPistorius.
Ummeli uBarry Roux ukhulume koma amathe ezama ukuchazela inkantolo ngemizuzu ngemuva kokuthi kudutshulwe uSteenkamp, uthi ngemuva kwesehlakalo umsolwa wagijima wayovula umnyango kuze kuzokwazi ukuthi kungene abantu abalethe usizo.
"Linjalo nje iqiniso elenzeka, akukho okungahleli obala ngalokhu engikuchazayo," kusho uRoux.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uma onile akaboshwe uBobby - Umbono
2012-08-15 16:26
Cape Town - Abezindaba zeKickOff bathi uphiko loKlebe lubophe imenenja yeKaizer Chiefs uBobby Motaung osolwa ngokukhwabanisa
ngesikhathi kwakhiwa inkundla yezemidlalo iMbombela Stadium, ngaphambi
kwemidlalo i-2010 FIFA World Cup.
UBongani Mkheshe Mbatha uthe: Umthetho awuthethe indawo yawo, ngiyafisa lokhu kungabi nomthelela omumbi eqenjini iKaizer Chiefs.
UThubelihle Uminami Ngobese uthe: Asingayeseki inkohlakalo nokukhwabanisa, uma onile akajeze nokho okwamanje akakatholakali enecala.
ULungelo Master L Zwane uthe: Muhle umsebenzi woKlebe, abafuneki ogombela kwesabo, uma umuntu enecala makaboshwe.
USthembiso Khumalo uthe: Uma ekwenzile lokhu asolwa ngakho akaboshwe, uyasihlaz siyiziMpofana.
U-Akhona Mthembu uthe: Abantu abanemali bavamile uusolwa ngokukhwabanisa, uma ekwenzile lokhu okushiwoyo, akaboshwe.
UMalusi Vezi uthe: Uma kuyiqiniso lokhu, sizoswela imigodi yokucasha ziMpofana, yihlazo leli.
UMzoe Gwala uthe: Uma enze inkohlakalo akaboshwe, lokhu akuhlangene neqembu.
UThembi Mfeka Mamzimela uthe: Hawu waze wasiphoxa, kazi kwenziwa yini labantu abasezikhundleni bethande ubugebengu.
UNathi Zuma uthe: Uma kuwukuthi wakhwabanisa wabe enziwa wumona, konke kuzphela ngelinye ilanga.
UMbongi Precious Ntshangase Hlatshwayo uthe: Uma nje enecala, akaboshwe, akukho okudlula lokho.
ULaffor KB Nkambule uthe: Alikho iqili elikwazi ukuzikhotha emhlane, uma enecala akaboshwe.
UZandile G Nkosi uthe: Lezi yizindaba ezimbi, kodwa uma kueukuthi kukhona ngempela akwenzile uMotaung, kulungileumthetho udlale indawo yawo.
UPhiwayinkosi Bukhosini uthe: Bophani uma kukhona inkohlakalo.
UThandeka Felicia Nciki uthe: Akaboshwe uma onile uMotaung, kumele uma etholakala enecala abhadle ejele.
UThabanie Tj Black uthe: Ngethukile ngalezi zindaba kodwa kumele aboshwe uma enecala.
UDladla Phumzile uthe: Uma kuwukuthi ulenzile icala uzobe ekhombisa ukungeneliseki, komele aboshwe.
ULulu Mhlongo uthe: Noma angaboshwa iqembu lona lizohlale likhona.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ushonile oshiswe wuSari ewugqokile
2013-02-05 16:30
Durban - Owesifazane wasePhoenix nowasha ingxenye engu-85% yomzimba wakhe ngesikhathi kokheleka ngomlilo uSari ayewugqokile, ugcine ngokudlula emhlabeni.
UThirumani Govender, 56, uchazwe yindodana yakhe uDhersen, yathi ubengumuntu onesibindi kakhulu, nolwe kwaze kwaba ulala ukulala kwafuthi.
“Ubengafuni ukuphonsa ithawula, odokotela bathi uzophila amahora angu-48 kuphela kodwa wakwazi ukulwa isikhathi esiyinyanga.”
UGovender ubeyilungu eliqavile enkolweni yamaHindu kanti ubezinikele emsebenzini weNkosi, ngenyanga kaDisemba kokheleka
uSari wakhe ayewugqokile, ngesikhathi elayitha ilambu lakhe lokukhuleka, kusho umbiko weDaily News.
“Ngomzuzwana wabe esokheleke umzimba wonke, ngaphuthuma ngayobheka sase simphuthuma ngosizo lokuqala ngaphambi kokuthi ayiswe esibhedlela.”
UGovender ufihlwe ngoLwesine kanti akasiye umuntu wokuqala ukushona ngale ndlela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Isigayigayi sibulale 7 e-Iraq
2012-11-28 12:03
Tarmiyah - Ushayasibhamu obehlome ngezibhamu ezinguthulamsindo uhlasele emzini osenyakatho yeBaghdad ngoLwesithathu, wabulala amalungu omndeni ayisikhombisa, kuhlanganisa nezingane ezintathu, kusho abezokuphepha nabezempilo.
Amalungu amabili omndeni, kuhlanganisa nelilodwa elishonile, abengaphansi kwamasosha i-Qaeda Sahwa, okungamasosha esizwe sama-Sunni.
Lokhu kuhlasela okwenzeke edolobheni iTarmiyah kwenzeke ngezithuba zabo-1:00.
Phakathi kwabashonile yizingane ezintathu, eneminyaka emibili, emithathu nenye eneminyaka eyisikhombisa ubudala.
Lolu dlame luze ngemuva kosuku kwenzeke izigameko zokuqhuma kwamabhomu angu-15 kanye nokudubula okushiye kushone abantu abangu-19 kwalimala abangu-71 khona e-Iraq.
Udlame e-Iraq selwehle kakhu kusukela ngonyaka ka-2006 no-2007, kodwa izehlakalo zokuhlasela zisavamile.
Ngokusho kwabantu bakahulumeni wase-Iraq, bangu-144 abantu ababulewe kwalimala abangu-264 ekuhlaseleni kwangenyanga edlule.
- Landela
IzindabaNews24 kuTwitter
- Sapa - AFP


text:
Kuboshwe abebebhikisha eMedupi
2013-02-15 14:01
Johannesburg - Kuboshwe abasebenzi abangu-46 esizindeni sokuphehla ugesi eMedupi, eLephalale kulandela umbhikisho obuphelezelwa wudlame, kusho amaphoyisa aseLimpopo ngoLwesihlanu.
UBrigadier Hangwani Mulaudzi uthe abasebenzi abebebhikisha bashise imoto yakwa-Eskom bacekela phansi nezimoto zamaphoyisa ngesikhathi kuqhubeka umbhikisho ngoLwesine ebusuku.
Bazovela enkantolo kungekudala ngamacala okudala uthuthuva emphakathini nokucekela phansi impahla.
Ngenyanga eyedlule, u-Eskom wayivala okwesikhashana le ndawo ngesikhathi abasebenzi abayitoho bengena esitelekeni.
Ukwakhiwa kwalesi sizinda sikagesi ophehlwa ngamalahle, kulindeleke ukuthi kuphothulwe ngo-2015, njengoba sekuphinde kwaphazanyiswa yiziteleka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudla lubi ukudlwengula eLimpopo
2012-12-31 15:16
Johannesburg - Amantombazanyana amabili okungeneminyaka emithathu ubudala neneminyaka eyisikhombisa ubudala, angamanye amantombazanyana ayisithupha adlwengulwe eLimpopo ngempelasonto.
Lokhu kushiwo ngamaphoyisa, athi sekuboshwe amadoda amathathu ahlanganisa nesosha.
Okhulumela amaphoyisa uBrigadier Hangwani Mulaudzi uthi intombazane eneminyaka emithathu ubudala idlwengulwe ngumakhelwane endaweni yaseLetsitele.
Umama wentombazane ubambe oqotsheni umsolwa, edlwengula ingane yakhe ngasemfuleni oseduze.
Endaweni yaseMaake, ubaba udlwengule indodakazi yakhe eneminyaka eyisikhombisa ubudala.
Isosha elineminyaka engu-22 ubudala liboshiwe endaweni yaseMalale, ngemuva kokudlwengulwa kwentombazane eneminyaka engu-14 ubudala.
"Kukholakala ukuthi umsolwa ubesenezinyanga enukubeza ingane. Umama uthole ngalokhu wase ebikela amaphoyisa ngoMsombuluko.
Kwesinye isehlakalo intombazane eneminyaka engu-16 ubudala, ithathwe yiqulu lamadoda ayoyidlwengula endaweni yaseMaake.
Intombazane eneminyaka engu-13 ubudala ithunjwe ngabafana ababili bayidlwengula eLephalale kanti oneminyaka engu-17 yena udlwengulwe ngesikhathi egoduka ebuya endaweni yokucima ukoma ngoMgqibelo ngezithuba zawo-02:00.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
Kuboshwe 2 ngokuphanga eKZN
2012-11-02 10:33
Johannesburg - Zibakhalele abesilisa ababili baKwaZulu-Natal ngohide lwezigameko zokuphanga eMhlali naseBallito, enyakatho neTheku, kusho amaphoyisa ngoLwesihlanu.
Amaphoyisa alunywe indlebe ase ezithela emadodeni amabili eMlazi, aneminyaka engu-27 ubudala, ngoLwesine ekuseni.
Kuthiwa sebebambe inkunzi kuhlonyiwe amabhizinisi amaningi, kusho uCaptain Thulani Zwane.
"La basolwa bayingxenye yesigejana samadoda ahlalise lubhojozi amabhizinisi eMhlali naseBallito," kusho uZwane.
Uthe la macala enzeka phakathi kukaSepthemba 1 no-Okthoba 4.
Bazovela eNkantolo yesiFunda eMhlali ngoMsombuluko ngamacala okuphanga behlomile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudalulwe amagama abashone engozini yetekisi eNandaComment on this story
NONHLANHLA MKHABELA
AMAPHOYISA asewadalulile amagama abantu abashone engozini yetekisi yangoLwesibili eDube Village eNanda, phakathi kwabo okubalwa nomshayeli.
Abashonile ngoLindani Shangase (25) ongumshayeli, Nomasonto Mtyabibi (22) noThembisile Chamase (22) bonke abebehlala khona eNanda.
Okhulumela amaphoyisa esifundazweni, uCaptain Thulani Zwane, uthe oyedwa walaba, uNomasonto, yena washayiseka kade ezihambela emgwaqweni.
Umndeni kaShangase uthe uphezu kwamalungiselelo omngcwabo.
“Umgcwabo ungeSonto. Uzophumela ekhaya eMzinyathi,” kubeka ilungu lomndeni, uDelani Mngoma.
Ngokwemibiko yabosizo lokuqala, umshayeli wahluleka wukulawula itekisi laginqinka.
UDelani ongumfowabo kaLindani ongumshayeli uthi noma bebengakezwa lutho oluvela emaphoyiseni kodwa sebethole ukuthi umfowabo wayezama ukuvika elinye itekisi eliyiQuantum ngesikhathi kudaleka le ngozi.
“Sathola ngowayesebenza kuyona iQuantum okuthiwa yayivikwa umfowethu ukuthi umshayeli wayo wayehamba ngesivinini esiphezulu wase enquma ngaphambi kwetekisi kaLindani kwase kudaleka le ngozi,” kuchaza uDelani.
Amaphoyisa athe kuvulwe icala lokubulala ngokungenhloso.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Wazala ingane wayigwaza amanxeba ayishumi
2012-11-30 10:34
Johannesburg - Omakhelwane bathi owesifazane uvulele phezulu umsindo kamabonakude ngesikhathi ematasa egwaza ephindelela usana lwakhe olusanda kuzalwa, enye indodana yakhe eneminyaka emibili ubudala yabe ibukela kwenzeka lokhu, ngokombiko weThe Star.
Ngesikhathi uSamantha Sibindi ephumela emnyango efake kupulasitiki usana olushonile, omakhelwane bamthelekela besola ukuthi kukhona okwenzekile.
Ozibonele uthe uSibindi uqulekile ngesikhathi ethi uzama ukuvula isicabha, lona kukholakala ukuthi ulahlekelwe yigazi eliningi.
“Ngimbuza ukuthi kwenzekeni ubelokhu equma engaphenduli. Ngithe uma ngisondela ngahlangatshezwa yigazi ebeligcwele indlu, ngibe sengiphuma ngibiza abanye omakhekwane," kusho uMpho
Monare, ozibonele.
UMonare ube esegijima eyobikela amaphoyisa.
Kukholakala ukuthi mhlaka-17 Novemba uSibindi wasikwa eyedwa endlini wase ebeletha, ngemuva kokubeletha wathatha isikere wagwaza usana oluzelwe amanxeba ayishumi.
UJoan van Niekerk okhulumela abakwaChildline uthi abantu abaningi besifazane benza izinto ezesabekayo ngoba besuke bekhungethwe yindlala futhi bengaphansi kwengcindezi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
IZambia ikwamukele ukuxolisa kweSafa
2012-11-16 12:01
Johannesburg - Umengameli weFootball Association of Zambia uKalusha Bwalya uthe labo shampeni base-Afrika basamukele isixoliso sezikhulu zaseNingizimu Afrika kulandela ukushaywa kwebhasi labadlali eGoli.
UBwalya ngoLwesihlanu uthe "asikhohlweni ngalesi sigameko ukuze siqikelele ekunakeni umdlalo webhola lezinyawo omuhle kakhulu."
Kulesi sigameko kwalimala abadlali ababili baseZambia ngesikhathi abafana ababili bejikijela ibhasi labo ngamatshe ngemuva kokuguqisa iBafana Bafana ngo 1-0.
Amaphoyisa abe esebopha abafana ababili abaneminyaka engu-12 no-13 ubudala, nabadedelelwa esandleni sabazali.
Umengameli weSouth African Football Association uKirsten
Nematandani uxolisile ngalesi senzo "esiyihlazo" ngaphambi kokuthi leli lisingathe i-African Cup of Nations ngonyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Abumiswe ubulungu bukaMotsepe- SACP
2012-04-13 12:03
Polokwane - Inhlangano yamakhomanisi iSACP isicele ibhodi yakwaSABC ukuthi imise ubulungu bukaNgqongqoshe woMnyango wezokuBusa ngokuBambisana eLimpopo uClifford Motsepe.
ISA Communist Party ithi uMotsepe akakulungele ukuba sebhodini ngenxa yobudlelwano bakhe neqembu lezombusazwe.
"Ibhodi yakwaSABC ifanele ukuba yibhodi ekungekho muntu kuyona oseqenjini lezombusazwe. Kunongqongqoshe okhona ebhodini, lokho kuphambene nomthetho, kumele iSABC, ichithe ubulungu bakhe, uMotsepe uphinda abe yilungu lophiko lwentsha ye-ANC," kusho uNobhala weSACP eLimpopo uGilbert Kganyago.
Lokhu kuvele ngesikhathi uKganyago ethula inkulumo ngoChris Hani ongasekho eNyuvesi yaseLimpopo.
Ukukhuluma kweSACP kulandela ukuthi iSABC imise emsebenzini isikhulu emnyangweni wezindaba uPhil Molefe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
UMaZet uzoluleka ngeZwi kolwe-TVComment on this story
BONISWA MOHALE
UBUYE ngezinkani usomabhizinisi waseThekwini odumile uZanele LaMbokazi Nkambule osezoba nohlelo lwethelevishini lwezingxoxo oluthi yena oluzobe ludingida ngobudlelwano babantu noNkulunkulu.
Lolu hlelo olubizwa ngeKhwezela/Rekindle With Zanele luzoqala ngoJuni 10, ludlale njalo ngeSonto, ngo-5.30 ntambama ku-SABC1.
UZanele obebonakala ebusweni ukuthi uchichima injabulo, uthe lolu hlelo luzobe lukhuma ngobudlelwano phakathi kwezithandani nokubaluleka kokuhamba noNkulunkulu.
“Sizobe sikhuluma ngobudlelwano ngoba wonke umuntu uyathinteka uma kukhulunywa ngobudlelwano. Mhlawumbe uhleli nje ekhaya uyazibuza ukuthi isoka lakho likushada nini noma uyazibuza ukuthi u-anti wakho akamshiyi ngani umyeni omhlukumezayo. Sizobe sixoxa ngakho konke lokhu sithatha izeluleko eZwini likaNkulunkulu,” kusho kusho yena.
IKhwezela/Rekindle With Zanele izoba nezazi ezihlokweni okusuke kuxoxwa ngazo kodwa zizobe zeluleka abantu ngokweZwi.
Uthe uzoba khona nomyeni wakhe uBishop Mpendulo Nkambule kwezinye iziqephu.
Ngokusho kukaZanele, ngeke axoxe ngobudlelwano bezithandani kuphela kodwa uzobuye akhulume nangomamezala nobabezala, isihloko esishisayo sabesifazane abahola ukwedlula abayeni babo nokunye okuningi.
Kuzobuye kubhekwe nodaba lwabathandana nobulili obufanayo emakhaya, kwelulekwe abazali ukuthi lithini iZwi ngokuhlala nokwamukela abantu abanjena.
“Kuningi esizobe sikhuluma ngakho kodwa okuhlukile wukuthi sizobe sinikeza izeluleko ngokuthi lithini iZwi. Ngeke sitshele abantu ukuthi benzeni kodwa konke esikushoyo kuzobe kuphuma eZwini. Kubalulekile ukuthi sihambe noNkulunkulu empilweni yethu, sibe naye kukho konke esikwenzayo,” kusho uZanele.
Ugqugquzele abantu ukuba bamlandele nasenkundleni yokuxhumana kwi-internet i-twitter, igama lakhe ngu-@mbokazizanele.
Ubuye waveza ukuthi uzokhipha enye incwadi ngoJulayi ngoba inhloso yakhe wukuletha ithemba kubantu.
Ebuzwa ukuthi usitholaphi isikhathi sokwenza zonke lezi zinto ngoba uhlale ematasa uvele wahleka, wase ethi konke akwenzayo kuwubizo kuyena futhi ngeke aphumule uma lungakapheli uhambo lwakhe uNkulunkulu ambekele lona.
Ubuye wathi unabantu abamesekayo abaziyo ukuthi ufunani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uyosakazela eNew York oweMetroComment on this story
SIZWE BLOSE
UBUYELA phesheya umsakazi weMetro FM oshayela uhlelo lwantambama ngo-3 kuya ku-6 olwaziwa ngokuthi yiTouch Down.
UThabo Molefe odume ngoTbo Touch, owake washayela uhlelo lomculo ku-SABC 1 i-Live, ugcine ephumele obala ngokushiya kwakhe iNingizimu Afrika.
Lo msakazi osezakhele udumo ngokuba nezingxoxo nabaculi baseMelika, uthi uhlale isikhathi eside efunda eNew York, wagcina esezakhele abangani abaningi.
“Bengihlezi ngibika ngezinto ezenzeka eMelika ezithinta ubumnandi kwiMetro FM njalo ngoMgqibelo, ngithe uma ngibuya ngangena kuwona lo msakazo,” kusho uTouch.
Uthe njengoba ehamba ngoSepthemba uya kwi-Hot 97 okuwumsakazo ohamba phambili eNew York nokuyido-lobha abevele ehlala kulona.
Uthe kulo msakazo ngeke abe nohlelo lwakhe kepha uyoshayela olwezemidlalo.
Uthe abalandeli bakhe mabangakhathazeki ngoba usazoqhubeka nokuzwakala kwiMetro FM enza lona lolu hlelo lwantambama.
“Umehluko ozokuba khona ngukuthi ngizobe ngilwenzela phesheya kwezilwandle. Engingakusho ukuthi abantu ngizobalethela izihlabani zaphesheya kuleli,” kusho uTouch, ozwana kakhulu nabaculi baphesheya abafana noJohn Legend, Akon, Keri Hilson nabanye.
Uthe ukufudukela kwakhe eMelika abantu kumele baku-buke njengento ezolekelela kakhulu endimeni yezomculo.
“Baningi abaculi abafuna ukuya phesheya abangazi ukuthi kumele benzenjani, uma belalela uhlelo lwami kwiMetro FM ngeke besaba nenkinga,” kusho uTouch.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Outa izonquma ngolwama-etolls
2012-12-20 08:12
Johannesburg - I-Opposition to Urban Tolling Alliance (Outa) izonquma ngoLwesihlanu ukuthi iyafuna yini ukufaka isicelo sokuguqulwa kwesinqumo seNkantolo eNkaulu yasePitoli ngolwe-etolling emigwaqeni emikhulu yaseGauteng.
"Sisicubungulile isinqumo kanti kusasa sizohlangana nethimba lethu lezomthetho ngokuthi kumele sithathe muphi umgudu," kusho uSihlalo we-Outa uWayne Duvenhage ngoLwesine.
"Sikholelwa ekutheni zikhona izizathu eziqinile zokuthi siphikise lesi sinqumo.
NgoDisemba 13, inkantolo yakhipha isinqumo esivuna iSA National Roads Agency Limited ekutheni lolu hlelo luqhubeke.
Bathi isinqumo bazophuma naso ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izakhamizi Zithi Lokhu Zicitshelwa Ugetsi Ngaphandle Kwemvumo Kahulumende
UMnu. Elton Mangoma uthi wazise izigaba zonke zelizwe ngokuthi abantu bengacitshelwa ikakhulu kusaqhutshwa uhlelo lwama pre-paid meters.
Sithandekile Mhlanga
09.11.2012 17:24
WASHINGTON—
Izakhamizi emadolobheni amakhulu elizweni zithi inkampani kagetsi eye ZESA ayilandeli isinqumo sikahulumende esokuthi zingacitshelwa ugetsi kuhlelo lwe load shedding.
Umphathintambo obona ngokwethulwa kwamandla kagetsi uMnu. Elton Mangoma uthi wazise izigaba zonke zelizwe ngaleli nyathelo, ikakhulu ngalesisikhathi kusaqhutshwa uhlelo lwama pre-paid meters.
Uthi abacitshelwayo kufanele bakhululeke ukuzobika lokhu emahofisini ogatsha lwakhe ezigabeni zonke zelizwe.
Izakhamizi zeHarare zithi kulendawo ezigoqela emzini weWarren Park D, leRugare ezilokhu zacitshilwa ugetsi.
UMnu. Roderick Fayayo, isiphathamandla senhlanganiso ye Bulawayo Progressive Residents’ Association utshele uSithandekile Mhlanga weStudio 7 ukuthi indlela amagetsi acitshwa ngayo lokhu ingakaguquki.
Ingxoxo LoMnu. Roderick Fayayo


text:
Kumiswe umphathi esibhedlela iGeorge Masebe
2013-01-10 15:02
Johannesburg - Sekumiswe isikhulu esiphezulu esibhedlela saseLimpopo iGeorge Masebe hospital, la kushone khona izingane ezincane ezine, kusho uMnyango wezeMpilo esifundazweni.
"Siyazi ngokumiswa emsebenzini kwemenenja, asikabi nemininingwane egcwele. Okwamanje sisalinde umbiko ovela ehhovisini lesifunda,” kusho okhulumela uMnyango uSnenhlanhla Gumede.
Izingane ezincane ezine zashona ngoLwesihlanu, ngesikhathi zikhishwa yizisu futhi ziphalaza.
Ngesikhathi kwenzeka lokhu, kuthiwa kwakungekho dokotela okhona esibhedlela, bonke kuthiwa babesekhefini lamaholidi kaDisemba.
UNgqongqoshe woMnyango eLimpopo, uNorman Mabasa, uphakamise ukuthi kuphenywe ngokuya elivini kodokotela ngesikhathi esifanayo, ukushona kwezingane kulesi sibhedlela kugxekwe ngabenyunyana iNational Education, Health and Allied Workers' Union.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isiteleka sezindiza eSpain
2012-04-09 15:02
Spain - Inkampane yezindiza yaseSpain i-Iberia ithe imise ukusebenza kwezindiza ezingu-124 ngoMsombuluko njengoba abashayeli bazo bengenela isiteleka sosuku olulodwa. – "Like" ikhasi lethu ku-Facebook uze ukwazi ukujoyina inkulumo ngolimi
lwakho.
Inyunyana yabashayeli bamabhanoyi iSEPLA ithembise ukuteleka njalo ngoMsombuluko nangoLwesihlanu kuze kushaye umhla zingu-20 kuJulayi, okuyoba izinsuku ezingu-30.
Abasebenzi bateleka ngenhloso yokukhombisa ukungahambisani nenkampani iBudget Airline, eqale ukusebenza ngoMashi.
I-Iberia ihoxise u-30% wezindiza obekumeze zisebenze ngoMsombuluko, kusho okhulumela le nkampane, okuyisenzo esiphazamise abagibeli abaningi abebebuyela amakhaya ngemuva kwamaholide ePhasika.
Abaphathi be-Iberia nenyunyana yabashayeli bamabhanoyi abo bayahluleka ukuthola isivumelwano ngokusungulwa kwe-Iberia Express.
I-SEPLA ithi ukusungulwa kwe-Iberia Express kuphula isivumelwano sokusebenza. Inyunyana ithi sbaphathi be-Iberia bahlela ukuhambisa amabhanoyi angu-40 bawayise enkampanini entsha, okuyinto ezokwenza kulahleke imisebenzi engu-8,000.
I-Iberia yona ithi inyunyana ikhombisa ukungabakhathaleli kanti sebenqume ukuliqhuba enkantolo loludaba.
– Landela IzindabaNews24 kuTwitter (@IzindabaNews24).


text:
Kutholakale amathuna eKenya
2012-09-19 07:21
Mombasa - Kutholakale amathuna anezidumbu ezimbondelene kuwo ngaseTana River kwase kuboshwa abantu abangu-20 ngamacala okubulala eKenya, kusho amaphoyisa.
Lokhu kulandela ukuqubuka kodlame lwezigodi oludlule nemiphefumulo yabantu ababalelwa ku-100 kule nyanga edlule.
Ukunyuka kwezinga lempi kushiye abantu abaningi baseKenya benesiqinisekiso sokuthi lokhu kunogcobho wezepilitiki njengoba kuyiwa okhethweni ngoMashi.
La mathuna atholakale eKilelengwani, nalapho abahlaseli badubula, bagenca bashisa imizi kwashona abantu abangu-38 ngesonto eledlule.
- Landela
IzindabaNews24 kuTwitter
- Reuters


text:
Bazifunela imali abantu ngokhisimusi - Ucwaningo
2012-12-14 16:27
Cape Town - Okungenani u-60% wabantu baseNingizimu Afrika uhlela ukusebenzisa imali engatheni, ukuthenga izipho, ngalesi sikhathi samaholidi kaKhisimusi.
Lokhu kuvezwe ngumbiko wocwaningo lwakwaDeloitte.
Ucwanigno luthi abantu bangajabulela kakhulu ukuthola imali, kube yisona sipho sabo sikaKhisimusi.
Kuvele ukuthi u-41% wabantu uzothola kuphela izinto ezingabizi kangako, ezifana noshokholedi, i-CD, incwadi noma okuthile kokuzicwala.
U-24% wabantu uthe ungakujabulela ukuthola iselula yohlobo oluphambili noma i-computer eyi-tablet.
Kuvele ukuthi abaningi bazothola imali engaphansi kwaleyo abayenze ngonyaka ofile, nokho bathe bazimisele ukuqinisa kakhudlwana ekuthengeni ukudla.
Abantu abaku-80% bathe bazonciphisa ezintweni zobumnandi.
"Abantu baseNingizimu Afrika babhekene nezingqinamba ezihlanganisa ukumba eqolo kwempilo yonkana, imfundo iyabiza nezinye izinto eziningi,” kusho isikhulu sakwaDeloitte uRodger George.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Finance24


text:
uhulumeni uzophenya ngokuthwalwa kwamantombazane
2012-11-22 08:42
Johannesburg - Sekusungulwe ithimba eliyisipesheli ekulindeleke ukuthi liphenye nezehlakalo zokuthwalwa kwamantombazane esifundazweni eKwaZulu-Natal, kusho uhulumeni wesifundazwe.
Umkhulumeli kahulumeni uCyril Madlala uthi ithimba leli lisungulwe ngemuva kokuthi abeCommission of Gender Equality (CGE), babika ukuthi uhulumeni akanazo izibalo eziqondile zamantombazane ayizisulu zokuthwalwa.
Ikhomishana yathola ukuthi yonke iminyango kahulumeni kanjalo nenhlangano yezokushushisa iNational Prosecuting
Authority, ayinazo izibalo zalezi zehlakalo.
Emhlanganweni obanjwe yizikhulu zikahulumeni ngoLwesithathu, uNdunankulu uZweli Mkhize uthembise ukuthi lubhekisiswe lolu daba.
"Undunankulu uqinisekise ukuthi uzosebenzisana nekhomishana nazo zonke izinhlaka, ukuqinisekisa ukuthi kuvikelwa amalungelo abantu kuphinde kuvikelwe nabesifazane," kusho umadlala.
Ukuthwala, wumkhuba wokuthatha ngenkani owesifazane bese eganiswa ngaphandle kwemvume yakhe, imibiko ithi lokhu kwenziwa nasezinganeni ezincane kakhulu ekuthiwa ziyekiswa isikole bese zenziwa amakhosikazi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Asephinde ama amanzi kuBonang no-Euphonik
2013-02-08 10:03
Johannesburg - Ngemuva kwezinyanga bephika ukuthi sebebuyelene, uBonang Matheba noThemba Nkosi, odume ngelika-DJ Euphonik babonakele bezijabulele eSandton, eGoli, kungabuzwa ukuthi bayathandana.
IDrum iphahlaze izithombe zalezi zithandani, ebezingakufihli ukuthandana kwazo, njengoba uBonang ebebonakala ebuye enombela esokeni.
Kungekudala, lezi zithandani zike zabonakala zingcebeleka e-Table Mountain, yodumo eKapa.
Abazishwashwathayo bathi lezi zihlabani zike zahlangana eNew York, nakhona zaqhuba uthando lwazo.
Ngenyanga kaMeyi ngonyaka owedlule, kwasabalala izndaba ezithi laba behlukene, kunjalo u-Euphonik ubekwe icala lokushaya uBonang.
UBonang wagcina esolwa ngosaziwayo abanye ngemuva kokuthi ehoxise icala lakhe lokushaywa, ngasekupheleni konyaka owedlule kwavela ukuthi u-Euphonik uselobole intokazi ethile eyabe ingumngani kaBonang, besafunda esikhungweni semfundo ephakeme.
Umxhumanisi kaBonang nabezindaba uSimphiwe Majola, ubhoke ngolaka ngesikhathi ebuzwa ukuthi laba sebebuyeleni yini.
"Bhalani phansi imibuzo bese ningithumelela, ngizophendula."
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
I-etios ishintshe izinto ekudayisweni kwezimotoComment on this story
UKWETHULWA kwe-Ford Figo nokufika kuzwakale kwe-Ranger kubonakale kube nomthelela omuhle ekudayisweni kwezimoto zakwa- Ford Motor Company of Southern Africa (FMCSA).
UJuni kube ngenye inyanga enhle ekudayisweni kwezimoto kuleli ikakhulukazi lezo ezingama Light Commercial Vehicle (LCV).
Ukuthengwa kwalezi zimoto ngenyanga edlule kunyuke ngo 22,1% okusho ukuthengwa kwezimoto ezingu 13 421 ngo Juni nje kuphela.
Ukuthengwa kwezimoto ezincane nakho kuhambe kahle njengoba kunyukile ngo 14,3% okusho izimoto ezingu 35 918. Lezi zibalo zikhishwe abe-National Association of Automobile Manufacturers of SA (Naamsa). Ukuthengwa kwe-Ford Figo kukhule ngo 23,8% uma kuqhathaniswa noMeyi kulo nyaka. Enye imoto ebonakale ishintsha izinto kube iToyota Etios efike yashintsha izinto yadlula kude iVW Vivo ebilokhu kuyiyo ezihola phambili ezimotweni ezincane. Ezimotweni ezinkulu kubonakala kusazoba umqansa ukuqhwakela ngaphezulu kwe Toyota Hilux njengoba isalokhu izihole njalo phambili. IChevrolet Utility esanda kwethulwa nayo abathengi kubonakala beyamukele ngezandla ezimhlophe njengoba ilele endaweni yesibili ngezimoto ezingu 1 737 ezidayisiwe ngenyanga edlule.
TOP PERFORMING: NEW PASSENGER VEHICLES
1. Toyota Etios 2 105
2. VW Polo Vivo 2 092
3. VW Polo 2 048
4. Ford Figo 1 371
5. BMW 3-Series 1 280
6. Toyota Fortuner 1 030
7. Toyota Corolla 854
8. Renault Sandero 603
9. BMW 1-Series 528
10. VW Golf 6 481
NEW LIGHT COMMERCIAL VEHICLES
Model Volume
1. Toyota Hilux 3 067
2. CHEV Utility 1 737
3. Nissan NP200 1 530
4. Ford Ranger 1 437
5. Isuzu KB 1 237
6. Toyota Quantam 1 085
7. Nissan NP300 Hardbody 673
8. VW Amarok 517
9. Toyota Landcruiser PU 195
10. Nissan Navara 170
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kunzima koneHIV olaxazwe wumndeniComment on this story
SIMPHIWE NDWANDWE
OWESIFAZANE waseHammarsdale ophila negciwane langculazi udonsa kanzima kulandela ukulaxazwa wumndeni wakhe ngoba sekuvele ukuthi uphila naleli gciwane.
UNksz Mathembi Sithole (25) useze wakhubazeka ngenxa yokugula okumxinile kwesifo sohlangothi njengoba manje esebhekene nokuhambe ehlala ngenxa yokulaxazwa ngabantu bakubo.
UNksz Sithole useze waqoqwa “nguMsamariya Olungileyo”, uNkk Thoko Gladys Kubheka (43), owamthatha wahlala naye kwakhe ngemuva kokumthola entuntanendishi endaweni, esehlukunyezwa yisoka ayekipite nalo.
Ngesikhathi Isolezwe lihambele kulo muzi izolo, lithole uNksz Sithole ehleli embethe ingubo kubonakala ukuthi uyafa ngamakhaza futhi nokugula kumxinile njengoba ubebuye akhwehlele agoqane aze azesule ngeduku ebusweni.
UNkk Kubheka uthe usewumthwalo wakhe nje manje ngoba wathi uma ebikela abomndeni wakhe okungu-anti wakhe nomalume bavele bamchitha bathi akabuyele esokeni lakhe abekipite nalo yonke le minyaka.
Owayeyisoka lakhe akucaci ukuthi uhlala kuphi kodwa ulinganiselwa eminyakeni engu-56.
UNkk Kubheka utshele Isolezwe ukuthi uShezi ubeke afike baxoxe naye aze amxoxele nokuthi bathandana noNksz Sithole esemncane esahamba isikole abantu bemthuka kodwa uthando lwabo lwaqina kakhulu.
Uthe akakaze akhiphe ngisho indibilishi yelobolo kodwa ugcine esekipite nayo intombazane egulayo manje.
Okunzima wukuthi uNksz Sithole akasakwazi nokukhuluma kodwa uyezwa ezindlebeni ngoba uma ebuzwa unqekuzisa ikhanda uma kufanele avume abuye alinikine uma ephika, kuphele kanjalo.
UNkk Kubheka uthe akasenandaba noma umndeni wakhe ungasamfuni kodwa sewakhuluma namakhansela wathola onke amaphepha amgunyaza ukuthi anakekele le ntombazane futhi ngisho imali yokukhubazeka isiyayihola ngenxa yakhe.
Uthe angakujabulela ukuthi umndeni okungenani ukhombise ukuyamukela intombazane ngoba ukholwa wukuthi ingalulama ngisho ekuguleni ngoba lokhu kulahlwa kwayo kuyihlule elisenhliziyweni kuyo.
Umndeni kaNksz Sithole wagcinwa uhlala eHammarsdale.
Ngesikhathi kuthintwa udadewabo omdala, uNkk Benzani “Smah” Ncibilika, uthe yena ayikho into angayenza ngoba uganile kanti ukuthatha udadewabo egula ayohlala naye emzini kungambangela utalatiya.
Uthe emndenini bayinhlakanhlaka.
Uthe umuntu owayehlala noNksz Sithole okungudadewabo kanina usathukuthele ngento ayenza ekipita “nekhehla esemncane” kodwa wathi basazoxoxisana ukuze babuyisane udadewabo abuyele ekhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Basenkantolo ngelokushiswa kwezitimela eMlazi
2013-02-01 14:03
Durban - Kulindeleke ukuthi avele ngaphambi kweNkantolo yeMantshi yaseMlazi amadoda amane aboshwe mayelana nokushisa izitimela ezimbili kuleya ndawo esenyakatho neTheku ngoLwesine.
Amaphoyisa abophe abantu abane ngemuva kokuqubuka kwezibhelu, neziqalwe ngabagibeli ababevutha bengabaselwe bekhala ngokubambezeleka kwezitimela, kulandisa iNewswatch.
Lesi sigameko senzeke KwaMnyandu esiteshini nalapho lo monakalo kuthiwa ubalelwa ku-R40 million.
Izitimela ezimbili, esinye ebesiya eThekwini kuthi esinye silibangise eMlazi, zishaywe ngamatshe zase zokhelwa ngomlilo.
Owamaphoyisa uCaptain Thulani Zwane uthe amaphoyisa asankanise kuleya ndawo.
"Amaphoyisa azothi ukuzinza kuleya ndawo ukuqinisekisa ukuthi azikho ezinye izigameko zalolu hlobo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone amasosha kuphahlazeka indiza
2012-11-21 12:02
Sanna - Ibhanoyi lombutho liphahlazeke edolobheni iSanaa ngoLwesithathu, kwashona abantu abayishumu abahlanganisa nomshayeli walo, kusho uMnyango wezokuVikela eYemen.
Ibhanoyi leli liphahlazeke lizama ukuhlala phansi ngesipesheli, ngemuva kokwehluleka kwenjini.
"Indiza ihlangabezane nenkinga isemoyeni yase iphahlazeka. Umshayeli wayo nabagibeli abayisishiyagalolunye bashonile,” kusho isitatimende soMnyango.
Indiza iphahlazeke edolobheni iSanaa, enhla ne-Al-Hassaba, kusho izindaba ze-AFP.
"Indiza yombutho ebiqeqesha amasosha ivelelwe yingozi yaphahlazeka, ibe nenkinga yenjini isemoyeni yase iphahlazeka enhla ne-Al-Hassaba," kusho omunye umthombo wezindaba utshela abezindaba ze-AFP.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kududuzwe imindeni yabafundiComment on this story
SIMPHIWE NGUBANE
UNDUNANKULU wesifundazwe iKwaZulu-Natal uDkt Zweli Mkhize noNgqongqoshe beKhabhinethi yakhe bakhalisane nemindeni yabafundi abangu-10 abashone engozini enyantisayo yeveni eligingqikile.
Le ngozi yenzeke emgwaqeni u-R117 phakathi kwaseBulwer nase-Underberg ngoLwesibili ntambama. Imibiko engakaqinisekiswa iveza ukuthi umshayeli weveni (oshonile) ubehamba ngesivinini futhi ephuzile.
UMkhize ubehambele indawo yaseDonnybrook noNgqongqoshe wezeMfundo uMnuz Senzo Mchunu nowezeNhlalakahle uNkk Weziwe Thusi izolo beyokhuza lo mshophi wokufa kwabantu ubuthaphuthaphu esifundazweni kulezi zinsuku.
Okhulumela uNdunankulu, uMnuz Ndabezinhle Sibiya, uthe uMkhize ukhale ngokuthi isifundazwe sigubuzelwe yifu elimnyama ngenxa yezigameko ezinyantisayo kusukela kwesaseMankwanyaneni, eShowe okwabulawa kuso abantu abayisithupha emcimbini wokwemulisa.
Uthe lesigameko silandelwe eduze ngesasePomeroy, eMsinga okubulawe kuso abantu abayisishiyagalolunye ngabantu ababentshontsha imfuyo yabo.
“UNdunankulu ukhale ngokulahlekelwa ngabantu abebezoba ngabaholi bakusasa kule ngozi ebingagwemeka. Lezigameko zibuyisela emuva izinhlelo zokuthuthukisa isifundazwe.’’
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UZola usinde ngokulambisa
2011-09-05 12:08
Johannesburg - Uphunyuke ngembobo yenaliti ukungena ejele umculi weKwaito uBonginkosi "Zola" Dlamini, kubika iSunday World.
UZola, onezingane ezimbili noGaneth Maseko, ucishe waboshwa uphiko oluvikela izingane ngoLwesibili ngenxa yokusolwa ngokuthumba ingane yabo yokuqala.
kodwa akaboshwanga kulandela ukuthi ekhulume noMaseko ukuba asule icala.
Umthobo othembekile uthe uZola owathembisa ngokunakekela izingane, uthathe indodakazi yabo kumama kaMaseko eBraamfischerville ukuyochitha impelasonto nayo.
Lokhu kwenzeke ngesikhathi uMaseko ebeke izingane zakhe kumama wakhe ngenxa yokuhluleka ukuzondla.
Ngesikhathi uZola engaziphenduli izincingo nemiyalezo uma ethintwa nguMasekho ngoMsombuluko nangoLwesibili, uMaseko wavulela uZola icala lokuthumba esiteshini samaphoyisa eDobsonville.
"Ngesikhathi siya lapho ehlala khona asimtholanga uZola kodwa ingane siyificile sayithatha sayinika uMaseko.
"Ngokuhamba kwesikhathi uMaseko wasitshela ukuthi akasafuni uZola aboshwe ngakho awesulwe amacala abhekene nawo," kusho uKay Makhubela.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Inkinga kushoda ama-ARV’sComment on this story
LUNGI LANGA
UNGQONGQOSHE wezeMpilo KwaZulu-Natal uDkt Sibongiseni Dhlomo uzwakalise ukuthi yize ishoda eminye yemishanguzo yokuthithibalisa ingculazi, inkinga ayikho kubona kodwa isezinkampanini eziyikhiqizayo.
UDhlomo uthe akuyona yonke imishanguzo eshodayo yama-ARV’s kodwa mibili kuphela eshodayo, hhayi kulesi sifundazwe kuphela kodwa kuzwelonke.
“Kuyiqiniso ukuthi kunokushoda kwezinhlobo ezimbili zemishanguzo i-tenofovir ne-abacavir kepha asikabuzwa ubunzima balokhu. Le mishanguzo ishoda ezinkampanini ezisihlinzeka ngayo,” kusho uDhlomo.
UDhlomo usanda kuveza ukuthi zimbili izinkampani ezihlinzeka ngemishanguzo kuleli, i-Aspen Pharmacare neSisonke Pharmaceuticals.
Enye yalezi zinkampani, i-Aspen Pharmacare, isikuphikile ukuthi kushoda ngakubo.
Uthe bazocela usizo kwezinye izinkampani uma lesi sifundazwe sigcina sishodelwa yimishanguzo.
Uthe yize lezi zinkampani zingekho ohlwini lwezinkampani ezihlinzeka uhulumeni sezivumile ukuthi zingasiza uma kudingeka.
UMnuz Stephen Saad we-Aspen Pharmacare, uthe imibiko yokushoda kwemishanguzo seyenze kwabukeka sengathi inkinga ikulaba abahlinzeka uhulumeni ngemishanguzo.
Uthe kuze kube manje le nkampani inikezele ngemishanguzo ye-tenofovir eyenele ngesikhathi esifanele.
“Sikhiphe imishanguzo ebidingwa wuhulumeni ngesikhathi ebidingeka ngaso njengokwesivumelwano senkontileka yethu ka-70%,” kusho uSaad.
USaad uthe uma bebuka inkontileka yabo noMnyango bayabona ukuthi bakhiqize imishanguzo eyenele.
UDhlomo uphinde waveza ukuthi ama-ambulensi angu-405 abeseduve iminyaka emibili esikhumulweni sama-ambulensi esiseWentworth engasebenzi azoqala ukusebenza kungekudala.
Uthe angu-29 awo azosebenza ukuthwala abesifazane abakhulelwe kuphela.
UDhlomo uthe bazodedela angu-274 bese bededela amanye ekupheleni kwale nyanga.
Ukukhululwa kwala ma- ambulensi kulandela imibiko yabezindaba eveze ukuthi la ma-ambulensi asechithe iminyaka emibili engasebenzi kusukela athengwa kusalungiselelwa iNdebe yoMhlaba ngo-2010.
Kuhlale kunesikhalo emphakathini ngokuthi balinda isikhathi eside i-ambulensi baze baziqashele izimoto zibayise ezibhedlela.
Uyiphikile le mibiko wathi abehleli ngoba engakaphendulwa ama-ambulensi angasebenza.
“Lezi zimoto sizithenga zingenalutho bese kuthathwa esinye isikhathi zishintshwa zenziwa ama-ambulensi. Kulokhu kuthathe isikhathi eside kakhulu ukuthi zishintshwe, manje sezikulungele ukusebenza,” kusho uDhlomo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izoshisa kakhulu kunakuqala iTshisaComment on this story
BONISWA MOHALE
EMUVA kokushisisa ithelevishini amasizini amabili, umdlalo obheka okuhle nokubi emkhakheni wezokungcebeleka iTshisa uyabuya.
Le sizini yesithathu elindelwe ngabomvu izoqala ngoLwesihlanu ngoMeyi 25.
Kwisizini edlule izinto zazingamhambeli kahle uBafana (Bongani Masondo), yaphela esehamba ngesihlalo esinamasondo ngemuva kokudubuleka eqolo.
Ekhaya impilo ibingemnandi njengoba umfowabo uBheki (Melusi Yeni) ebesemthathele isithandwa sakhe uPrecious (Mbali Mlotshwa).
Lo mdlalo uveza konke okwenzeka emkhakheni wezokungcebeleka kusukela kubaculi abathandwa ngamantombazane nokuthi kungani abaningi befa bengenamali.
Kuyavela ukuthi izinkampani eziningi azinandaba nempilo yomculi kodwa zibeka phambili inzuzo.
Lokhu kuyacaca uma ubheka impilo kaBaksteen (Innocent Masuku), okhule ewumfana onamaphupho kodwa uthi angangena emculweni angene esilingweni sezidakamizwa.
Ugcina esephila impilo yobugebengu ngenxa yezidakamizwa.
Amantombazane amthandayo o-Noxie noLindiwe bayangena naye obishini.
Kolunye uhlangothi unesiphalaphala sentokazi u-Ayanda onebhizinisi elihamba kahle kodwa indoda ayithandayo kayifuni ukumshada.
Abadidiyeli balo mdlalo bathembise abalandeli bawo ukuthi uzobe ushisa kakhulu kunakuqala kwazise abalingisi bazobe bezama ukuzitakula obishini abakulona.
Okuzothokozelwa ngabathandi bemidlalo engama-drama wukuzwa izindaba zokuthi intandokazi yomlingisi wakuleli uVatiswa Ndara uzobe eyingxenye ye-Tshisa kule sizini.
UVatiswa wazitholela indawo yakhe ezinhliziyweni zabantu bakuleli ngokulingisa indawo yowesifazane owayeqisa ezinkambeni zikaFaro kwi-Home Affairs.
Kusukela lapho ababukeli bethelevishini bayazifela ngalo mlingisi obuye abe ngumfundi wezindaba emsakazweni.
Ngabe bazokwazi ukuphuma ezidakamizweni besengaphakathi kulo mkhakha wezokungcebeleka?
Ngabe umuntu uyakwazi ukuphumelela kukho konke akufisayo empilweni?
Lena ngeminye yemibuzo okulindeleke ukuba iphenduleke kwisizini yesithathu yeTshisa.
Abadlali abashintshanga njengoba kusekhona o-Innocent Masuku odlala indawo kaBaksteen, igeza lensizwa uBongani Masondo olingisa indawo kaBafana, umfowabo uBheki odlalwa nguMelusi Yeni.
UThandy Matlaila usekhona njengoba esalingisa indawo ka-Lindiwe, uMbali Mlotshwa udlala indawo kaPrecious.
Ubuyile noZukisa Matola olingisa u-Ayanda, kuzobe kukhona no-Vatiswa Ndara olingisa indawo kanina ka-Ayanda uThembela.
ITshisa izoqala ngoLwesihlanu Meyi 25 ngo-8.30 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone ingane yesikole eDiepsloot
2013-01-16 14:03
Johannesburg - Kushone intombazanyana yesikole kwathi umngani wayo walimala ngesikhathi beshayiswa yitekisi eDiepsloot ngoLwesithathu ekuseni, kusho abezimo eziphuthumayo.
Le tekisi ibihamba kuR511 ngesikhathi kwehla le ngozi.
Ingane le ishone ujuqu kwathi umngani wayo waphuthunyiswa eCharlotte Maxeke Hospital esesimweni esibucayi, kusho okhulumela i-ER24 uVanessa Jackson.
Lezi zingane, 11, bezilibangise esikoleni.
UJackson uthe akulimalanga muntu obesetekisini.
- Landela
IzindabaNews24 kuTwitter
- SAPA


text:
Izikhukhula zibulale 5 ePhilippines
2012-08-07 10:03
Manila - Kushone okungenani abantu abayisihlanu kwathi abayisikhombisa baduka ngesikhathi izimvula ezinamandla ziqubula ukubihlika komhlaba nezikhukhula ePhilippines, kusho izikhulu.
Kushone owesilisa kwaduka abayisithupha endaweni yabadla izambane likaPondo eManila.
Abane bagwilizile kwathi oyedwa waduka ezikhukhuleni ezihlasele ezifundazweni iBulacan neBataan, kusho izikhulu zoMnyango wezokuVikela.
- Landela
IzindabaNews24 kuTwitter
- Sapa - AFP


text:
Kuyanda ukudlwengulwa kwezalukazi
2013-02-26 14:04
Johannesburg - Kudlwengulwe owesifazane, 73, eGawu eMqanduli, kusho amaphoyisa ase-Eastern Cape ngoLwesibili.
UMajor Zamukulungisa Jozana uthe lesi salukazi sidlwengulwe ngeSonto ebusuku.
"Isisulu besilele sodwa ngesikhathi sibona indoda engaziwa isihlezi embhedeni waso.”
Indoda le ibe isinukubeza isalukazi izikhawu eziningi ngaphambi kokucela empunzini, kusho uJozana, kanti uthi akukaboshwa muntu.
Khonamanjalo, kudlwengulwe esinye isalukazi, 68, emzini waso eMfakathini, khona e-Eastern Cape.
Lesi sona sidlwengulwe ngoMsombuluko ebusuku silele sodwa.
Umsolwa ungene ngendlov’iyangena wasifuna nemali, kodwa sangayithola.
Umzukulu wesalukazi ube esezwa ukuxokozela wabiza omakhelwane, nababe sebejaha umsolwa, 32, bambamba.
Ube esebekwa icala lokudlwengula, kanti kulindeleke ukuba avele eNkantolo yeMantshi yaseMqanduli ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe elinye ilungu le-ANC eKZN
2012-08-20 08:37
Lunga Biyela, The Witness
Durban - Kudutshulwe kwashona ikhansela le-ANC eMtshezi, uJimmy Lembede, kwalimala unkosikazi wakhe nendodakazi kulesi sigameko sokuhlasela ngesikhathi kugasela amadoda angaziwa nenze sengathi azocela usizo.
Kulesi sigameko indodana kaLembede, uNzuzo, 11, nongalinyazwanga yisibhamu, ushe kabi ngesikhathi inhlamvu ishaya ibhodwe eligcwele amafutha abilayo lasi liwela phezu kwakhe.
UNzuzo, umama wakhe, uBusisiwe, nodawewabo, uNontando, 5, bangeniswe esibhedlela.
Abangani bakaLembede bakholelwa ekutheni lokhu kuhlasela kuhlobene nezepolitiki.
Lokhu kuza nje uNgqongqoshe wezamaPhoyisa uNathi Mthethwa ethe makuphenywe ngokubulawa kwabantu abayamaniswa nepolitiki eKZN.
- Landela
IzindabaNews24 kuTwitter
- The Witness


text:
Kuwukuxhamazela ukuthi angisule - Mchunu
2013-01-01 08:43
Johannesburg - UNgqongqoshe wezokuThutha KwaZulu-Natal uWillies Mchunu uzichithile iziphakamiso zokuthi ashiye isikhundla sakhe wathi zingukuxhamazela.
"Kungukuxhamazela ukuthi kuthiwe akuxoshwe umuntu ngalokhu okwenzekile, njengoba lungakaphothulwa uphenyo," kusho isitatimende sikangqongqoshe.
"Uma sekuphothulwe uphenyo sekungaqalwa kubekwe abantu amacala ngalokho okwenzekile."
UMchunu usho kanjena ephendula abeqembu Inkatha Freedom Party abaphakamise ukuthi asule esikhundleni sakhe kulandela ukushona kwabantu abayisikhombisa abakade behlolelwa umsebenzi wokuba ngamaphoyisa kamasipala, eMgungundlovu.
Laba abashonile bebesemhajweni ka-4km, omunye wabo kubikwa ukuthi uzibulele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
CELANI SIKHAKHANE
AMAKHOSI angagculisekile ngokhetho lweNdlu yobuHoli boMdabu KwaZulu-Natal akhononda ngokugxambukela kosopolitiki nokuholele ekutheni izinto zingahambi ngendlela futhi nabesifazane basale ngaphandle kwafakwa inqwaba yabesilisa kuphela ezikhundleni.
Lokhu kuvele ngemuva kokuthi iNdlu yobuHoli boMdabu ibe nokhetho lwesifundazwe lapho kukhethwe khona iNkosi yaseMadungeni iNkosi Phathisizwe Chiliza ngaphandle kokuphikiswa njengosihlalo omusha.
Enye yamakhosi angeneme iNkosi uMpiyezintombi Mzimela obeyiphini likasihlalo walesi sakhiwo somdabu uthe yize bengenankinga ngokuqokwa kobuholi obusha kodwa kubaphathe kabi ukugxambukela kosombusazwe.
“Okusiphathe kabi wukuthi kunosopolitiki be-ANC abangene bagamanxa ezindabeni zalolu khetho kangangokuthi kunamakhosi abizelwe emihlanganweni eyinguyazana eThekwini ehhotela iMarine Parade nasemahhovisi kaKhongolose ezinsukwini ezintathu ngaphambi kokuba kufike ukhetho kuqinisekiswa imizamo yokuthi kumele amakhosi avotele bani futhi kufanele avote kanjani. Lokhu kusiphathe kabi ngoba kuthe uma kufikwa okhethweni thina ebesingazi sabona abantu bephethe amapheshana abizwa ngokuthi wuchatho abenamagama abantu obekufanele bavotelwe ekubeni thina besingazi,” kusho uMzimela
Uthe lesi simo siholele ekutheni amakhosi esifazane azithole esesele ngaphandle njengoba isigungu esiphezulu sikhiphe bonke abebesesigungwini esidala kwafakwa abantu besilisa kuphela.
Echaza uthe isimo bese bezama ukusilungisa ekutheni kukhuliswe isibalo sabantu besifazane kulesi sakhiwo somdabu begwema ukugxekwa nokuhlaselwa kwamakhosi abezogcina esolwa ngokuthi awahambisani nezinguquko futhi awafuni abantu besifazane bangene ezikhundleni ezibalulekile.
Uthe konke lokhu kuguqukile ngenxa yokugxambukela kosombusazwe njengoba kulolu khetho kufakwe amakhosi angabantu besilisa kuphela nokuyinto ebuyisela ubukhosi emuva.
“Okunye okusiphazamisile wukuthi njengoba lolu khetho luqale emazingeni ezifunda sibone sekujutshwe bonke abaholi be-ANC abehlukene ukuyoqapha ezikhungweni zokuvota into engakaze yenzeke ukuthi silethelwe osombusazwe uma sikhetha abaholi.
Ngaphandle kwalokho izinto zihambe ngendlela engagculisi ngoba kuthe ngoNovemba uNgqongqoshe omusha wezokuBusa noku-Bambisana uMnuz Richard Baloyi wakhipha umyalelo wokuthi sekumele isikhathi sethu sasehhovisi siguqulwe silinganiswe neseNdlu yoMdabu kazwelonke,” echaza.
Uthe ngemuva kwalokho uMnyango kaNgqongqoshe wezokubusa ngoku-Bambisana KwaZulu-Natal ophethwe nguNksz Nomusa Dube awuzange usaxhumana nabo kunalokho ube usuphuthumisa izinguquko kwaphulwa no-section 5 ka-2005 obulawula ubuholi boMdabu esifundazweni obuyalela ukuthi isikhathi sehhovisi siphele ngo-2014.
Okhulumela uMnyango kaNksz Dube uMnuz Vernon Mchunu uthe kuyinto ejwayelekile ukuthi umuntu uma ehluliwe akhononde kodwa bona basebenzisana kahle namakhosi .
Uthe akukho okubi ngokhetho ngoba amakhosi avote ngendlela abeyalelwe ngayo nafundiswe ngayo futhi akuzange kube khona ukugxambukela kwezombusazwe.
Services


text:
Kushone 18 engozini yebhasi eBangladesh
2013-02-11 14:02
Dhaka - Kushone okungenani abantu abangu-18 kwathi inqwaba yalimala ngesikhathi ibhasi likhalakathela emfuleni eningizimu mpumalanga neBangladesh, kusho amaphoyisa ngoMsombuluko.
Leli bhasi ebelimumethe abagibeli ababalelwa ku-50 lishelele laphuma emgwaqeni lase liyongena eMatamuhuri River ngaseChakaria, kusho owamaphoyisa uRanjit Kumar Barua.
Izakhamuzi namaphoyisa batakule izidumbu ezingu-16 emfuleni.
Kuhanjiswe abantu abangu-26 esibhedlela, abebelimele, kwathi ababili kwabenela, kusho uBarua.
- Landela
IzindabaNews24 kuTwitter
- Sapa-DPA


text:
Liyashoda igazi - SANBS
2012-11-28 16:21
Durban - Ukushoda kwegazi ezibhedlela sekuphoqe izikhungo zokwelapha ukuthi zihlehlise ukuhlinzwa kwabantu KwaZulu-Natal, kubika iNewswatch.
Okhululmela abakwaSA Blood Service uGail Nothard uthe ukuvalwa kwezikole kanye nezimvula ezithe ukuhlasea, kube nomthelela ekwehleni kwebalo zabanikela ngegazi.
UNothard uthe igazi elikhona lanele usuku olulodwa nesigamu, lokhu kuthiwa sekufake ingcindezi ezibhedlela.
"Siyazi ukuthi kukhona iziguli ezibuyiselwa emuva ngenxa yokushoda kwegazi, ezinye zifakelwa igazi elinganele. Konke lokhu kungenxa yokushoda kwalo igazi, kuyaphazamisa njengoba kwenza iziguli zingelapheki ngesikhathi," echaza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
LUNGI LANGA
Izigilamkhuba zigqekeze inkulisa iLindokuhle Creche eRichmond Farm maqede zazikhulula emabhakedeni okudlala izingane zawashiya khona lapho.
Lesi senzo sishiye izisebenzi zasenkulisa zishaqekile zingazi ukuthi zizothathani zihlanganise nani ngoba inkulisa ibimapeketwana.
Umphathi wale nkulisa, uNksz Nomali Nkabinde, uthe babone ngesonto ukuthi kukhona umonakalo owenzekile kule nkulisa.
“Ngivame ukudlula enkulisa uma kukhona lapho engiya khona ngoba kuseduze nalapho engihlala khona. Kepha kuthe uma ngidlula khona ngeSonto ekuseni ngabona ukuthi kugqekeziwe,” kusho uNksz Nkabinde.
Uthe namanje basashaqekile ngokuthi ngubani obengagqekeza inkulisa aze athathe ngisho izincwadi zezingane zokufunda.
Kukho konke lokhu okubathuse kakhulu wukuthi laba abagqekeze inkulisa bazikhululele emabhakedeni okudlala izingane bashiya bengcolisile.
“Asikaze sibhekane nenkinga efana nale kusukela saqala ukusebenza kule nkulisa eminyakeni engamashumi amathathu edlule. Sisazibuza namanje ukuthi kungani abantu benza into efana nale,” kusho uNksz Nkabinde.
Enkulisa bekukhona amabhakede amathathu abenendle kanti phansi bekuchithwe nopende wokudlala izingane. Konke okuyizincwadi bekusakazwe phansi.
UNksz Nkabinde uthe bafike kuthathwe ifriji elisetshenziswa kule nkulisa, amakhompyutha, izincwadi zezingane kwaze kwathathwa namathoyizi ezidlala ngawo.
UNkk Ntombiyenkosi Zungu, omunye wothisha kule nkulisa, uthe sebekhethe ukubiza umhlangano womphakathi ozoba ngeSonto okuzodingidwa kuwo lesi sigameko.
“Asinabo onogada kule nkulisa, sithembe amalungu omphakathi ukuthi abe ngamehlo ethu uma singekho kuyo nezingane. Kusiphatha kabi uma sekwenzeka into efana nale,” kusho uNkk Zungu.
UNksz Zanele Busane, umzali wengane efunda kule nkulisa, uthe nabo bakhathazekile ngokugqekezwa kwenkulisa ngoba abanayo enye inkulisa eseduze abangayisa kuyo izingane zabo.
Le nkulisa kuthiwa isiza izingane ezilinganiselwa ku-100 eziqhamuka ezindaweni ezakhelene neRichmond Farm.
Services


text:
Ugwetshiwe owadlwengula ingane yakhe
2012-10-10 07:39
Durban - Indoda, 39, neyadlwengula indodakazi yayo eneminyaka eyisishiyagalombili ubudala, igwetshwe iminyaka engu-13 ibhadla ejele eNkantolo yesiFunda eCamperdown.
Okhulumela amaphoyisa uCaptain Thulani Zwane uthe lesi sigameko senzeka ngesikhathi umama wengane eyishiye nobaba wayo ngonyaka odlule, elokishini laseMpumalanga.
“Wathi uma ebuya wabona ukuthi kukhona okushaya amanzi ngengane. Yabe isibuzwa yathi idlwengulwe ngubaba wayo," kusho uZwane.
Ingane yabe isiyiswa kudokotela, nowafike waqinisekisa ukuthi inukubeziwe.
- Landela
IzindabaNews24 kuTwitter
- The Witness


text:
Kushone umvukuzi eMpumalanga
2012-11-09 12:02
Johannesburg - Kushone umvukuzi ngesikhathi evelelwa yingozi emayini iHarmony Gold ese-Evander, ngaseSecunda, eMpumalanga, kusho le nkampani ngoLwesihlanu.
IHarmony esitatimendeni ithe le ndoda ibilungisa okuthile ngoLwesine ntambama ngesikhathi yehlelwa yilo mshophi.
Inkampani ithe iyaphenya ngalesi sigameko.
Kuzomiswa ukusebenza kokutholakala kwensimbi kulo mgodi kuze kube kuphothulwa uphenyo.
Iminye imininingwane ibingakacaci kahle.
- Landela
IzindabaNews24 kuTwitter
- SAPA


text:
HARARE—
Inkhokheli yamabandla akuhulumende womanyano ihlangene ngoMvulo yavumelana ukuthi idinge ozathatha isikhundla sika Justice Mutambanengwe sokuba ngumgcinisihlalo wenhlanganiso yokhetho eyeZimbabwe Electoral Commission-ZEC.
Linkokheli ivumelene njalo ukuthi ilunga lekhomishini ebona ngezelungelo loluluntu eye Zimbabwe Human Rights Commission uMnu Jacob Mudenda owake waba lilunga lePolitburo yeZanu PF libekwe esikhundleni sokuba ngumgcinisihlalo wale ikhomishini. Ethatha isikhundla esitshiywe nguMnu Reginald Austin otshiye umsebenzi kule ikhomishini kumaviki ambalwe edluleyo.
Ngemva kwalu mhlangano inhloko kahulumende uMnumzana Morgan Tsvangirai uchasisele intathelizindaba kabanzi ngokuphume emhlanganweni wangoMvulo lo, emahofisini akhe.
UMnu Tsvangirai Echasisa ngomhlangano wenkokheli yeGNU


text:
Kushone 17 kuhlaselwa e-Iraq
2013-01-16 12:03
Baghdad - Izehlakalo zokuhlasela eBaghdad zidlule nemiphefumulo yabantu abangu-17 kwalimala abangu-168 ngoLwesithathu, kusho izikhulu zokuphepha nabezempilo.
Ukuhlasela okwenzeke edolobheni iKirkuk lapho kuqhume khona ibhomu ebisemotweni ebicushwe yidelakufa, kudlule nemiphefumulo yabantu abangu-10 kwalimala abangu-140, ngokusho kwesikhulu esiphezulu sezempilo esifundazweni uSadiq Omar Rasul.
Esinye isehlakalo sokuqhuma kwebhomu esenzeke edolobheni iTuz Khurmatu, sidlule nemiphefumulo yababili kwalimala abangu-26 kusho izikhulu, kanti kwezinye izehlakalo ezintathu ezihlukene ezenzeke eBaghdad zishiye kufe abanhlanu.
Alikho iqembu eseliphumele obala ngalesi senzo kodwa amasosha eSunni kuhlanganisa ne-al-Qaeda e-Iraq bajwayele ukuqhuba udlame ngenhloso yokunyakazisa uhulumeni.
Lokhu kuhlasela kwakamuva kwenzeke ngemuva kosuku kubulawe ilungu lePhalamende leSunni entshonalanga yeBaghdad, u-Ayfan al-Essawi kulindeleke ukuba afihlwe ngoLwesithathu eFallujah.
- Landela
IzindabaNews24 kuTwitter
- Sapa - AFP


text:
Umlilo uvale ngehlahla emndenini e-E Cape
2011-07-28 07:44
Johannesburg - Amaphoyisa ngoLwesine athe kushone umndeni, obunamalungu amane, ngesikhathi umjondolo abebehlala kuwo wokheleka ngomlilo belele eNgcobo, e-Eastern Cape.
"Sikholelwa ekutheni lo mlilo udalwe yi-heater kule nhlekelele eyenzeke ngoLwesithathu ebusuku," kusho uLieutenant Colonel Mzukisi Fatyela.
Uthe lo mjondolo waseMaxelegwini ushe ngezithuba zawo-11 ebusuku. Ngaphakathi bekukhona owesifazane, 55, indodakazi yakhe, 30, umfana, 15, nentombazanyana ena-8 ubudala.
"Omakhelwane bawubone lo mlilo kungasekho okutheni abebengakwenza," kusho uFatyela.
- Landela IzindabaNews24 kuTwitter
- SAPA


text:
Kumbhedele obezama ukukhulisa 'induku'
2012-11-16 14:02
Bangkok - Izikhulu zezempilo esibhedlela eBangkok, kudingeke zijumpule "amazambane" owesilisa waseThailand, ngemuva kokubheda kwemizamo yokukhulisa isitho sakhe sangasese.
Lo mlisa mumbe oneminyaka engu-50 ubudala ujove isitho sakhe sangasese ngamafutha aziwa ngokuthi yi-olive oil, ngoba ezama ukukhulisa "induku".
Kuthiwa maningi amadoda asebenzisa i-olive oil, i-silicone kanye nophalafini, ukuzama ukukhulisa izitho zawo...zonke lezi zindlela abazisebenzisayo kuthiwa aziphephile.
Abezempilo bathi balinganiselwa ku-40 abantu asebengeniswe esibhedlela, kulandela ukungaphumeleli kokukhulisa izitho zabo, base behlangabezana nokugula thizeni.
Isibhedlela sithe bese kuyiminyaka indoda lena ijova isitho sayo ngenhloso yokusikhulisa, igcine ingenwa wundlavuza kwase kudingeka asuswe "amazambane".
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
INTATHELI YESOLEZWE
ABATHANDI bezintokazi zakuleli ezingamawele oNtando noHlelo Masina bazozijabulela izindaba zokuthi uhlelo olwalukhombisa ngempilo yazo yansuku zonke lukhuza ibuya kusukela kusasa.
IBlame It On Fame eyaphela ngoNovemba nyakenye ikhonjiswa njalo ngoMsombuluko ngo-8.30 ebusuku, izobuya seyishintshe abadidiyeli njengoba seyizophrojuswa yiBlack Brains Pictures kaTumi Masemola ocula kwiGang of Instrumentals obuye futhi aphrojuse amahlaya akuSABC 1 iSes’ Top La. Phambilini ibiphrojuswa yiRapid Blue.
Lolu hlelo olukhombisa ngempilo yala mawele asakaza esiteshini somsakazo iYFM, ababukeli balo abangu-1.3 million baba nemibono ehlukene ngalo, abaningi bethi luyabhora.
Ophrojusa balo abasha oTumi, Mandla Ngcongwane noTT Mbha, bathi isizini entsha yeBlame it on Fame izokhombisa into entsha.
“Abakwa-e.tv basinikeze lolu hlelo. Bengimanqika ekuqaleni kodwa nginozakwethu abasebenza ngokuzikhandla okungoMandla noTT.
“Ngesikhathi ngihlangana noHlelo noNtando ngavele ngabona ukuthi kungani ababukeli babo besifazane abancane bebathanda. Bangantombazane anogazi. Uphenyo lwethu lusivezele ukuthi amantombazane amancane athanda ukuthi bondile, bahle futhi bangamawele,” kusho uTumi.
Uthe ngemuva kokubuza kubantu, ngibonile ukuthi impilo yabo yonke iyisibusiso ngale ndlela.
“Bangothunjana. Bangamawele. Bayibo bodwa amantombazane emndenini. Baba ngamawele okuqala esifazane esikoleni sabo. Abantu babebathanda futhi namanje basabathanda. Benza izinto eziningi ezinhle okubalwa kuzo iCampaign for Girls nokufundisa izingane zabesifazane ezihlwempu,” kusho yena.
Ngemuva kokuqoqa le mininingwane, iBlack Brain ikhethe ukuthi ingagxili ekudumeni kwabo kodwa ibaveze emphakathini njengamantombazane.
“Sigxile ekutheni kunjani ukuba ngowesifazane wesimanje omncane ophila eGoli, eNingizimu Afrika ngo-2012. Sisakhungethwe wubandlululo lapho khona sikhuluma isiNgisi kodwa abazali bethu besakhuluma ezinye izilimi.
“Ukwenza umzekelo, siye emakhaya kagogo wabo lapho khona wonke umuntu ebebasaba khona. Ugogo wabo ubatshele ukuthi uma abanye abantu basemakhaya befika, bekumele bekhulume isiNgisi. Sibheka izibonelo ezinjalo. Esinye isibonelo wukuthi bobabili bagqoka izigqebhe kodwa ngokwamasiko abaningi amathanga yizitho zomzimba okumele zifihlwe. Ngakho ukuhlukanisa kanjani phakathi kwempilo yosiko neyesimanje? Ukuxuba kanjani lokhu owafundiswa khona nalokhu kwempilo yesimanje yowesifazane ophila eGoli? Sihlanganisa siphinde siveze konke lokho empilweni yabo.”
Services


text:
Kuboshwe ibhungu ngawokubulala
2013-01-21 07:20
Washington - Kuboshwe ibhungu ngokubulala abantu abayisihlanu, okubalwa nezingane ezintathu, lisebenzisa isibhamu esifana nesombutho wezempi eNew Mexico, kusho amaphoyisa.
Amaphoyisa athi athole izidumbu zinamahlandla amaningi okudutshulwa emzini ngoMgqibelo.
U-Aaron Williamson, nokhulumela amaphoyisa aseBernalillo County utshele izintatheli ukuthi kutholakale inqwaba yezikhali endaweni yesehlakalo, okubalwa nezibhamu zombutho wezempi.
Kuthiwa ibhungu libekwe amacala okubulala nokuhlukumeza izingane zize zife.
- Landela
IzindabaNews24 kuTwitter
- Sapa - AFP


text:
Ayelulama amaphoyisa adutshulwe eMlazi
2012-12-03 14:04
Durban - Agadwe ngozakwabo esibhedlela amaphoyisa amabili asinde kukubi ehlaselwa eselokishini eMlazi, ngeSonto ekuseni, ngemuva kokuthi ebizwe esehlakalweni sokuduna.
Okwamanje imininingwano ngokwenzekile ayikacaci kahle, ozibonele ongathandanga ukudalulwa uthe amaphoyisa adutshulwe ngabalisa ebebesemotwnei ekade izophenywa.
Iphoyisa elilodwa lidutshulwe ekhanda elinye ladutshulwa amahlandla amathathu emzimbeni, laba baphinde baphucwa izibhamu zabo zomsebenzi.
Okhulumela amaphoyisa uCaptain Thulani Zwane uthe uzophawula ngalesi sehlakalo uma esethole imininingwano eyanele.
UZwane uthe kuvulwe icala lokuzama ukubulala, elokuduna kaye nelokubamba inkunzi.
NgeSonto iphephandaba iThe Mercury livakashele la maphoyisa esibhedlela esingeke sidalulwe, ngezizathu zokuphepha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Owaliwe ubulale isoka lentombi
2012-10-10 10:04
Siboniso Shozi, Daily Sun
Durban- UVusi Gumede, 49, ongumnikazi wetekisi ubehamba nentombi yakhe ngetekisi ngesikhathi imiswa ngumlisa mumbe obe esegwaza uGumede embulala, wagwaza nentombi amanxeba amabili, wase ekha phansi.
Umbulali kukholakala ukuthi ngowesilisa owabe ethandana nentokazi ekade isiqomene noGumede.
Ngokusho kwamaphoyisa aseHibberdene, uGumede nentombi yakhe bagwazwe ngesikhali esingachazwanga, umndeni wowesifazane ogwaziwe, uthe lona owabe eyisoka wafika ngayizolo ebusuku ezombheka kodwa wangamthola.
Umama wentombi u-Elizabeth Lushaba, 54, utshele iphephandaba iDaily Sun wathi: “Siqale sambamba ezama ukugqekeza layikhaya, sibe sesimxosha.”
ULushaba uthe utshelwe ukuthi uGumede ubulawe ezama ukuvikela indodakazi yakhe, intombazane kuthiwa ikwazile ukuphuma ngembobo yenaliti yase iyofuna usizo.
Ubaba wentombazane uFunuyise Lushaba, uthe umsolwa nendodakazi yakhe bese bethandane isikhathi eside kakhulu.
Umndeni wobulewe wona uwotha ubomvu, umfowabo kamufi uSihle Gumede, uthe umndeni uzoluxazulula lolu daba ngendlela yawo.
Okhulumela amaphoyisa esifundazweni uCaptain Thulani Zwane, uthe amaphoyisa avule icala lokubulala nelokuzama ukubulala.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
FANELESIBONGE BENGU
ADAYISWE aphela amathikithi ekhonsathi yomculo ebisePlayhouse, ngoMgqibelo ebusuku nobekunandisa kuyona izintandokazi zabaculi.
Le khonsathi ibe ngemuva kwengqungquthela yaminyaka yonke yokucobelelana ngolwazi phakathi kwamaciko, iSouth African Women’s Art Festival.
Abantu bebefika batshelwe ukuthi amathikithi adayiswe aphela eComputicket kodwa abanye babe nenhlanhla bawathola ngaphakathi ePlayhouse.
Ngaphakathi abanye baze baphoqekela ukuthi bame njengoba ibingasekho indawo yokuhlala.
Kule khonsathi eqale ngo-7.30 ebusuku bekuboshelwe abesifazane asebezakhele igama kwezikaqedisizungu.
Phakathi kwabebekhona ngusomahlaya odume ngamahlaya akhuluma ngocansi, uCeleste Ntuli kube nguZahara umculi owagila izimanga umculo wakhe udayiswa ubuthaphuthaphu futhi ewola izindondo nge-albhamu yakhe yokuqala.
Lo mculi okuzothi ngasekupheleni kwale nyanga alibangise eWembley Arena, eLondon, ukuyoshiyelana inkundla nezihlabani zase-Afrika oFlavour, 2 Face nabanye ubeshaya izingoma zakhe abantu banqekuzise amakhanda baze baphakamise izandla.
Ngaphandle kwakhe bekunandisa noThandiswa Mazwai okuthe ngemuva kwale khonsathi wabhala enkundleni yokuxhumana nge-internet, iTwitter, ukuthi ukube ubengakwazi, ubengacula ngisho amahora amabili.
Lokhu ubekusho ngenxa yokuthi unikwe isikhathi esincane wacula izingoma ezimbalwa kule khonsathi, abalandeli bakhe basala bengagculisekile.
UDJ Zinhle ufike ehamba noBusiswa imbongi ezwakala engomeni yakhe ethi My Name Is. Ngemuva kwale khonsathi lo DJ ulibangise eDela Sol kuFlorida Road lapho ebesayojabulisa abantu nakhona.
Services


text:
NONTUTHUKO NGUBANE
AVELE enkantolo yaseHowick izolo amadoda angu 11 asolwa ngokuba ngongqondongqondo ekuqhumiseni imishini yemali ngamabhomu esifundazweni.
Abasolwa babhekene nohide lwamacala, okubalwa elokubulala iphoyisa lophiko lezinja uConstable Vidhur Jadoo eHowick. Kuthiwa iveni eyayihamba abasolwa yayilayishe iziqhumane ezisetshenzizwa ukuqhumisa imishini yemali.
Abanye abasolwa kuvele ukuthi bayafunwa ngamacala afanayo enzeka eGoli, eKapa naseFree State.
Ukuboshwa kwabasolwa kulandela uphenyo loKlebe ngemva kochungechunge lwezigameko zokuqhunyiswa kwemishini yemali. Umshini wokugcina uqhunyiswe eHowick lapho kushone khona uJadoo.
Abasolwa kuthiwa bahlala ehostela eGoli kodwa bangabokuzalwa KwaZulu-Natal.
Emva kokuphonswa imibuzo ngamaphoyisa abasolwa kuthiwa bathatha amaphoyisa bawayisa emzini othile eManguzi lapho kwatholwa khona izibhamu ezine ezingama AK-47 okusolwa ukuthi yizo ebezisetshenziswa ebugebengwini.
Abasolwa baphinde batholwa neveni eyebiwe abebehamba ngayo. Laba basolwa babhekene namacala okuphanga kuhlonyiwe, wukutholakala nezibhamu neziqhumane nemoto eyebiwe.
Kulindeleke ukuthi abasolwa baphinde bavele enkantolo ngoJanuwari 22.
Services


text:
MLUNGISI GUMEDE
OBENGUMHOLI we-IFP ehostela KwaMashu ohlubukele kwi-NFP ngoMsombuluko uMnuz Zwelithini “Fuhluza” Khumalo kuthiwa useqome ukuya ekubhaceni ngemuva kokuthola izinsongo.
Lo mholi obeyisishoshovu se-IFP kuleli hostela uphoqelekile ukuthi ashiye ikhaya lakhe eNanda ngemuva kokuhamba ehostela wayobhaca endaweni engeke idalulwe ngenhloso yokumvikela.
Engxoxweni neSolezwe izolo, uKhumalo uthe impilo yakhe ibisivele isengcupheni ngoba ubesezakhele izitha eziningi eqenjini.
“Ngihlale ngithola izinsongo ezivela kubantu engingabazi bengisabisa ngokuthi ngizofa, manje ngiyabona ukuthi impilo yami ayisaphephile,” usho kanje.
UKhumalo uthe uhlale ewabikela amaphoyisa ngelezi zinsongo.
“Baningi abantu asebebulewe ehostela KwaMashu iningi labo ebeliwabikela amaphoyisa ngesimo sempilo yabo,” usho kanje.
UKhumalo uthe naye useke wahlaselwa kodwa wasinda.
Uthe ngaphambi kokuthi ajoyine i-NFP kunabalandeli be-IFP abamtshele emehlweni ukuthi akasadingeki kuleli hostela wabe esekhetha ukuzinza eNanda.
Leli phephandaba lithole ukuthi uKhumalo bekunabaholi abathile ehostela akade engahoshelani kahle nabo nokuholele ekutheni ashaywe ngesithende igama lakhe lingaphakanyiswa kwelalabo abebezomela iqembu okhethweni lokuchibiyela.
Kuthiwa uSihlalo we-IFP kuleli hostela uMnuz Mbhasobheni Biyela nguyena ophakamise amagama abantu ababili abazomela iqembu okhethweni lokuchibiyela nokuyinto engazange yehle kahle kuKhumalo.
“Abalandeli beqembu bafunziwe ukuthi kumele bavotele bani abazange banikezwe ithuba lokuthi bazikhethele bona umuntu abamfunayo,” kusho uKhumalo, wengeza ngokuthi kodwa akazange ahanjiswe ukuthi akanikwanga ithuba lokuthi angenele isikhundla sobukhansela.
Uthe ubengeke ekwazi ukubekezelela izinhlamba nokuhlukunyezwa abekuthola kozakwabo eNkatheni.
Umholi we-IFP esifundeni iTheku uMnuz Mdu Nkosi, uthe ukuhamba kukaKhumalo ngeke kuze kube nomthelela otheni.
UNkosi uthe bamfisela inhlanhla uKhumalo ekhaya lakhe elisha. Amaphoyisa asaphenya ngezinsongo zokusatshiswa kukaKhumalo.
Services


text:
Uphaphalazile uhulumeni - Umbono
2012-11-12 16:25
Cape Town - Uhulumeni waseGauteng ubonakale ebhidliza izindlu zabantu baseLenasia, ekuthiwa bazakhe emhlabeni abangavumelekile ukwakha kuwo.
Abanikazi bemizi bathi umhlaba abakhe kuwo bawuthenga, ngale kwalokho bathi imali abakhe ngayo kwayona ibolekwe emabhange.
Abafundi baphawula ngalesi senzo sokudicilelwa phansi kwemizi yabantu.
UBonginkosi B Dladla uthe: Udaba lokudilizelwa kwabantu izindlu bezakhele bona,
ngicanga ukuthi bekumele uhulumeni akhokhele amabhange okubolekwe kuwo imali
okwakhiwe ngayo.
Khona imithetho kumele ilandelwe ,uma izakhamuzi zathanga
izindawo kubantu abangekho emagunyeni okudayiswa kwezindawo bekumele kuqale
kuxoxiswane.
Ngokwami isixazululo kulento bekungukuthi kuhlanganiswe
zonke izinhlaka ezithintekayo kuhlalwe phansi kuboniswane.UThulas Toels Sibiya
uthe: Uhulumeni ukhombise ukungabi nozwelo kubantu, abahlali base Lenesia bebezimisele ngokukhokha bavele bayithenge kuhulumeni indawo.UMphatheni Mavundla
uthe: Uhulumeni bekumele abathengele leyo ndawo, uma engakwazi abakhele endaweni esemthethweni.
Kucacela noma ngubani ukuthi uhulumeni akabafuni ngempela abantu abamvotelayo, uncamela ukufihla abantu bangaphandle, abavoti uze abacabange mhla wokhetho.UMcebisi Madonsela
uthe: Cha uhulumeni uthathe ngamawala kakhulu, into ebekufanele ukuthi bayenze wukuthi baphenye bathole kabanzi ngale ndawo nokuthi yafinyelela kanjani ezandleni zabahlali.
UThulane Mlangeni
uthe: Kwaqala ngoTatane kwalandela iMarikana manje sekuyiLenasia, zishibhe kakhulu izimpilo zabantu baseNIngizimu Afrika, bazothi besuka bebe besibangela umsindo ngamavoti.
UMusa Zindela
uthe: Umsangano lo owenziwa nguhulumeni,akuhlukile nangesikhathi sikahulumeni wobandlululo.USiniko Nathi Chagi WaseBizana
uthe: Uyabhedanje lo hulumeni, uhluleka ukwakhela kuthi uma sebezakhele ababhidlizele, eyami bebeyoyibhidliza ngifile.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Libonga aliqedi ikhansela leNkatha
2013-02-28 10:00
Mayibongwe Maqhina, The Witness
Durban - Ikhansela leNkatha Freedom Party eseliphunyuke kwaze kwaba kabili bezama ukulibulala, lithi libonga liyanconcoza njengoba uMasipala weTheku usulihlinzeke ngonogada.
“Ngizizwa ngiphephile manje. Umasipala ungihlinzeke ngonogada, batheleke emzini wami ekuseni," kusho ikhansela laku-ward 39 uSakhi Ngcamu, etshela abezindaba zeThe Witness.
UNgcamu wabekwa esikhundleni ngenyanga kaDisemba, ngemuva kokhetho lokuchibiyela, olwaluza ngemuva kokuthi kuthunjwe kwabulawa ikhansela leqembu uThemba Xulu.
Ngempelasonto uNgcamu wadoja ukufa ngesikhathi oshayasibhamu behlasela emzini wakhe, ekanye namanye amalungu amathathu eqembu.
Kulesi sehlakalo kudubuleke oyedwa, wathola ukulimala.
NgoLwesibili, baphinde bazama futhi ukugadla abahlaseli, kwashona umuntu oyedwa.
Umkhulumeli kamasipala uThabo Mofokeng uthi banike ikhansela onogada, yize noma lingekho eqenjini elibusayo kumasipala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
FANELESIBONGE BENGU
UKUGQOZA kokuthengwa kwamathikithi okubuka izihlabani zomculo zaphesheya kwezilwandle eziphuma zingena kuleli sekwenze inkampani ehlela imicimbi ingalicabangi nhlobo iTheku uma yenza imicimbi.
Lokhu kuvezwe ngokhulumela isikhondlakhondla senkampani ehlela imicimbi okunandisa kuyo izintandokazi zabaculi baphesheya, iBig Concerts, uDionne Domyan-Mudie.
Phambilini iBig Concerts ilethe kuleli abaculi baphesheya okubalwa kubo uMary J Blige, Lionel Richie, Coldplay, Elton John, Usher nabanye kanti iningi lalaba baculi kalizi eThekwini kodwa ligcina eKapa naseGoli.
Kumanje le nkampani ihlele ukuletha iqembu lezinsizwa lomculo we-rock laseMelika, iLinkin Park, lizonandisa eCape Town Stadium ngoNovemba 7 ngaphambi kokudlulela eGoli ngoNovemba 10.
Ngaphandle kwale khonsathi, bahlela ukuletha umculi osolwa “ngobusathane”, uLady Gaga ngoNovemba 30 eSoccer City Stadium naseCape Town Stadium ngoDisemba 3.
UDomyan-Mudie uthe ukungabalethi kwabo abaculi baphesheya eThekwini yingoba abantu bakuleli dolobha bayanqena ukungena emaphaketheni.
“Isizathu (sokungawenzi amakhonsathi eThekwini) yingoba iBig Concert ayiwadayisi amathikithi enele okwenza ukuthi kungene imali futhi intshiselekelo yokufuna abaculi incane. Ngokwejwayelekile iTheku lithenga amathikithi aphakathi kwangu-20 nangu-30 wamaphesenti athengwa ngabantu baseGoli. Abaculi kuyabiza ukubakhokhela kanti izindleko zokubaletha kumele zikhokhwe yiBig Concerts,” kusho uDomyan-Mudie.
Yize iTheku selivame ukushaywa ngesithende emakhonsathini abaculi baphesheya kwezilwandle, libe senhlanhleni ochungechungeni lwamakhonsathi omculi we-R&B waseMelika, u-Anthony Hamilton, ozojabulisa abathandi bomculo “wothando” eWave House, eGateway, ngo-Agasti 19 ngo-3 emini.
Services